Euskal diaspora | 2018ko Martxoaren 08a\nColoradon, Nevadan eta Kalifornian\nAYACUCHO, Argentina. Egoitza berria estreinatu zuen joanden igandean Ayacuchoko Euskal Odola Euskal Etxeak, elkarteko buruzagiak, herriko auzapez eta agintariak eta bazkide eta lagunak partaide. Elkarteko dantzariek Agurra dantzatu zuten (argazkia Ayacucho al Día)\nHelduden asteburuan eginen du historiako bere lehenengo NABO Mus Txapelgoa Coloradoko Euskal Etxeak.\nHelduden asteburuan eginen du historiako bere lehenengo NABO Mus Txapelgoa Coloradoko Euskal Etxeak. Hala nahi dutenendako, asteburu osoko ekitaldia izanen da, Txapelgoko partidak ebiakoitzean jokatuko baitira Firestone herrian, Chris eta Nicole Lecumberry-ren etxean; eta igandean euskal elkarteak, Urteko Pintxo Eguna (eta bazkide bilkura) antolatu baitu Denver- ko St Vincent de Paul eliz katolikoko aretoan. Coloradoko Euskal Etxea etxe tipia da bazkidez, baina azkarra nahikeriaz eta engaiamenduz. Mayi (Berterretche) Petracek da elkarteko lehendakaria, Kalifornian sortu euskalduna, aitama Peio (+) eta Monique Berterretche, Chinoko Centro Basco ostatukoak. Burrasoen euskara ederra mintzo du, ber denboran NABOko diruzaina den Mayik. Aitzina lan onarekin!\nUrteko bere Sheepherder’s Ball edo Artzainen Dantzaldi tradizionala eginen dute helduden larunbatean Elkoko euskaldunek. Afaria 18:00etan izanen da eta dantzaldia 19:00etan hasiko, zuzeneko musika Jean Flesher-ek eta Mercedes Mendivek ekarriko dutelarik, guzia Euskal Etxearen egoitzan. Hemen ere, asteburu osoko plana proposatzen du Euskal Etxeak, igandean, Mus Txapelketa abiatuko baitu goizeko 8:00etan, egun osoan luzatzeko, ohiko giro onean.\nGaurko hirugarren hitzordu estatubatuarrak Kaliforniako Chinora garamatza, musaren inguruan baita ere. Ebiakoitzen jokatuko du Chinoko Centro Bascon bere urteko NABO Txapelketa Los Angeles Hoberena Euskal Etxeak. Eta igandean, baina Chinoko Euskal Etxearen egoitzan, klubeko Gauden Bat dantza taldeko dantzariek ‘Reverse Drawing’ saio bat eginen dute sosa biltzeko heien programetarako. Gogoan atxiki, bestalde, Chinoko Euskal Etxeak besta berezi eta gogoangarri bat eginen duela apirilaren 7an, klubak aurten betetzen dituen 50 urteak ospatzeko. Zorionak aitzinetik Chino eta Chinoaldeko euskaldun guzieri! Eta gaurkoan musa frango aipatuko dugularik, ez ahantzi musa Euskal Herrian ezezik munduko hainbat euskal etxetan jende asko mugitzen duen ekimena dela. Beste herrialde batzuetan bezala, Estatu Batuetan euskal etxeen arteko txapelgo nazionala jokatzen dute. Klub bakotxak bere NABO txapelketa antolatzen du eta bere bikote txapelduna igortzen du AEBetako finaletara, aurten Homedalen (Idaho) ekainaren 2an. Hor irabazle ateratzen dena, Estatu Batuetako ordezkari joanen da Munduko finalera, Argentinako Macachin-era, buruil ondarrean.


Euskaraldia lantzeko material didaktikoa prestatu dute ikastetxeentzat - Noticias de Gipuzkoa\nUnitateetako jarduerak bideratzeko 'euskaradinamizatzaileak' egongo dira\nsara ibarguren / gorka estrada 11.09.2020 | 02:16\nIkastolen Elkartea, Gipuzkoako Urtxintxa eskola eta Irrien Lagunak elkarteko kideak, beste hainbat eragilerekin batera, atzoko aurkezpenean.\ndonostia – Ikastetxeetan Euskaraldia lantzeko material didaktikoa aurkeztu zuten atzo Donostiako Koldo Mitxelena Kulturgunean. Hezkuntza ziklo desberdinetarako materiala sortu eta denon eskura jarri dute Ikastolen Elkarteak, Gipuzkoako Urtxintxa eskolak eta Irrien Lagunak elkarteak helburu argi batekin: modu ludikoan zein dinamika egingarrien bitartez, haur eta gazteek Euskaraldiaren berri izatea eta euren inguruko helduei ekimenaren berri ematea.\nAgerraldian, Arrate Illaro Euskaraldiko koordinatzaile nagusiak, Miren Dobaran Eusko Jaurlaritzako Hizkuntza Politikarako sailburuordeak eta Kike Amonarriz Euskaltzaleen Topaguneko lehendakariak hartu zuten parte material didaktikoen sorreran partaide izandako eragileekin batera: Ikastolen Elkarteko Unai Arellano, Gipuzkoako Urtxintxa eskolako koordinatzaile Maite Asensio eta Irrien Lagunak elkarteko Garazi Urrusolo.\nBigarren Euskaraldia azaroaren 20tik abenduaren 4ra bitarte ospatuko da eta 16 urtetik gorako herritarrek hartuko dute parte. "Baina haur eta nerabeekin ere egin nahi dugu lan, lehenengo edizioan egin genuen bezala. Alde batetik, haurrak gurekin nahi ditugu eragile helduak aktibatu ditzaten, eta bestetik, nerabeekin euren hizkuntza ohiturei buruzko gogoeta abiatu nahi dugu", azaldu zuen Illarok.\nDobaranek "egoera latzetik" gatozela azpimarratu zuen, milaka eta milaka ikaslerentzako "arnasguneak" diren ikastetxeak itxita egon direlako eta euskara ikasteko funtsezkoak direlako leku horiek. "Horregatik, seguruenik datozen urteetako ediziorik garrantzitsuenetakoa izan daiteke aurtengo Euskaraldia, jende asko eta asko euskararekin birkonektatu beharra daukagulako", azpimarratu zuen Hizkuntza Politikarako sailburuordeak.\nBere aldetik, irakaskuntza euskararen biziberritze prozesuaren zutaberik nagusiena dela eta izan dela nabarmendu zuen Amonarrizek. "Euskaldunen kopurua handitu baldin bada, neurri handi batean, irakaskuntzari esker izan da", gogorarazi zuen.\nHala ere, eskolak babesa behar duela esan zuen, esparru ez-formala Hezkuntzan egiten den lanaren osagarri ezinbestekoa delako: "Eskola bakarrik ez da nahikoa. Eskolak babesa behar du familietan, eremu ez-formalean, ikus-entzunezkoetan, aisialdian, eta abar".\nunitate didaktikoak Haur Hezkuntza, Lehen Hezkuntza, Derrigorrezko Bigarren Hezkuntza, Batxilergoa eta Lanbide Heziketan euskara lantzeko prestatu dituzte unitate didaktikoak eta hezkuntza sare osoan erabili ahal izateko eskuragarri jarri dituzte Euskaraldiaren webgunean.\nUnitate didaktikoak hiru fasetarako prestatu dituzte. Lehenengoa Euskaraldia baino lehen (irailetik azaroaren 20ra) burutuko da. Euskaraldia girotu, egitasmoaren kon-tzeptuak ezagutu eta bigarren edizioaren zabalkundea sustatzea du helburu. Bigarren fasea Euskaraldiak iraun bitartean egingo da (azaroaren 20tik abenduaren 4ra). Euskaraldiaren ariketari eutsi, bidean ager daitezkeen oztopo eta konponbideak aztertu eta hizkun-tza-ohituren inguruan gogoeta aktibatzeko diseinatuta dago. Eta azkenik, hirugarren fasea Euskaraldiaren ondoren gauzatuko da, abenduan. Ariketak iraun bitartean bizitakoa du oinarri, eta hizkun-tza portaera emankorrak sustatzeko jarduerak osatzea du helburu.\nUnitate didaktikoak lantzeko eskoletan irakasle zein ikaslez osatutako talde dinamizatzailea osatzea proposatu dute sortzaileek. Euskaradinamizatzaileak izango dira talde horiek eta unitate didaktikoetan agertzen diren jarduerak bidera-tzea izango da haien zeregina.\n'IRRIA' ALDIZKARIA Irrien Lagunak elkarteko Garazi Urrosolok adierazi zuenez, ahalegin berezia egin dute unitate hauek hezkuntza ez-formalera egokitzeko, haurrekin modu ludiko eta erakargarrian jarduteko aukera ematen baitu horrek.\nAsmo horrekin Irria aldizkariaren ale monografiko bat garatu dute aurten eta Lehen Hezkun-tzako unitateetan txertatu da tresna pedagogiko osagarri gisa. Aldizkaria bi eta zortzi urte bitarteko haurrei zuzenduta egongo da eta komiki bat, olerkiak, abesti bat eta ipuin bat izango ditu. Aldizkaria urrian kaleratuko da eta Euskal Herriko ikastetxeetan zabalduko dute.\nModu ludikoan zein dinamika egingarrien bitartez, haur eta gazteek Euskaraldiaren berri izatea eta helduei azaltzea da materialaren helburua\nMiren Dobaran sailburuordearen ustez, aurtengo Euskaraldiak jende asko eta asko euskararekin birkonektatzeko balioko du


Etxebizitzarena zerga bat gehiago da eta hiri bakoitzak zerbitzu mota eta bizitza kalitate maila desberdina eskaintzen du, baina interesgarria da Ondasun Higiezinen Zerga (OHZ) norbera bizi den hirian eta besteetan zenbatekoa den konparatzea.\nAutoak eta etxebizitzak, erosterakoan egin beharreko gastu handiaz gain, badute beste antzekotasun berezi bat ere: faktura osagarri bat sortzen dute urtero, familientzat oso garesti ateratzen dena. Ibilgailuan asegurua baldin bada, etxebizitzan OHZ edo etxebizitza zerga da horren baliokidea. Eta tamaina ertaineko auto batean asegurua (hirugarrenak babesteko eta hobariduna) urtean gutxienez 80.000 pezeta baldin bada, OHZ maila ertaineko familia batentzat (100 metro karratuko etxebizitza) 25.000 eta 65.000 pezeta artean egon daiteke estatuan. Baina autoaren aseguruarekin ez bezala (erabiltzaileak aukera dauka konpainia aldatzeko, ezbeharrik izan ez badu hobariak pilatzeko, poliza formatu desberdinen artean aukeratzeko) OHZren aurrean biztanleak ez du ia inolako maniobra aukerarik.\nCONSUMERek konparaketa egin du, 2001. urtean goi-erdi mailako familia batek, maila ertaineko beste batek eta behe mailako batek beren mailari dagokion batez besteko etxebizitza batean bizi izanda (azalera, eraikuntzaren kalitatea, hiriko zona…) etxebizitza zergatan zenbat ordaindu behar duten, estatuko 14 hiritan. Hona lehen ondorioa: hiri batetik bestera alde handiak daudela etxebizitzagatik ordaindu beharreko kopuruan.\nOrokorrean, etxebizitza zerga garestiena Bartzelona, Santander, Donostia eta Malagan ordaintzen da (garestienetik merkeenera); zergarik merkeena etxebizitza Burgos, Logroño, Gasteiz, Castelló eta Murtzian dutenek ordaintzen dute. Eta Iruñea, Madril, Valentzia, Alacant eta Bilbok OHZ ertaina kobratzen dutela esan daiteke, merkeenetik garestienerako ordenan.\nGoi-ertain mailako familia baten etxebizitzaren metro karratuko kuota 863 pezetakoa da Bartzelonan eta 822 pezetakoa Donostian; Madril, Burgos, Murtzia eta Logroñon, berriz, ez da iristen 400 pezetara ere. Maila ertain edo behe mailako etxebizitzetan ere desberdintasun fenomeno horixe bera gertatzen da hiri batetik bestera. Behe mailako familia batek gutxi gorabehera 175 pezetatik beherako OHZ ordaintzen du metro karratuko Gasteiz, Burgos, Iruñea eta Logroñon eta Bartzelona, Donostia, Malaga eta Santanderren 325 pezetara iristen da zerga.\nKuota horiek OHZren azken zenbatekotan jartzen badira, maila ertain-goiko batez besteko (azalera: 155 metro karratu) etxebizitza batengatik Bartzelonan (hiriko gunea, eraikuntzaren kalitatea…) aurten ia 134.000 pezeta ordaindu behar da etxebizitza zerga kontzeptuan; Madril, Murtzia, Logroño eta Burgosen, berriz, 56.000 pezetatik behera da. Donostia, Malaga eta Santander ere garestiak dira: etxebizitza horrengatik 100.000 pezetatik gora kobratuko lukete. Bilbo, Alacant eta Valentzia (95.000 eta 85.000 pezeta kasu horretan) garesti samarrak dira familia dirudunentzat ere eta Castelló, Iruñea eta Gasteizek (77.000 eta 68.000 pezeta artean) oso garestia ez den zerga politika egiten dute etxebizitza arloan, maila horretako etxebizitzentzat.\nMaila ertaineko familien etxebizitzetan (100 metro karratu), oso garesti bezala nabarmentzen dira berriro ere Bartzelona (65.000 pezetako OHZ) eta Santander (56.000 pezeta); eta beheraxeago, Malaga (44.600 pezeta). Beste muturrean daude berriro Logroño, Burgos, Iruñea eta Gasteiz, 30.000 pezetatik behera bilduko bailukete etxebizitza horrengatik. Zerga hori garestitzat jo daiteke Donostia, Bilbo, Madril eta Alacanten ere (40.000 eta 34.000 pezeta artean) eta Castelló, Murtzia eta Valentzia erdibidean daudela.\nAzkenik, behe mailako familiek 28.000 pezetatik gora ordaintzen dute beren etxebizitzagatik (83 metro karratuko etxebizitza hartu da eredutzat) Bartzelona, Donostia eta Santanderren; Gasteizen 8.500 pezeta inguru ordaintzen dute eta Castelló, Burgos, Logroño, Bilbo eta Iruñean ez dira 15.000 pezetara iristen.\nUdal guztietan, metro karratuko kuota garestitu egiten da etxebizitzaren tamaina eta kalitateak gora egin ahala eta hiriko gunea hobea baldin bada. Eta, orokorrean, etxebizitza arloan zerga politikan ildo bakarra dute. Asko kobratzen dutenek etxebizitza mota guztietan kobratzen dute asko, hau da, gizarte maila guztiei, eta alderantziz.\nHiritarrak azkenean OHZ kontzeptuan ordaintzen duen kuota bi aldagairen arabera dago: balio katastrala (lurzoruaren balio gehi eraikuntza balioa: pisuak merkatuan duen balioaren erdira hurbildu nahi du) eta zerga tasa edo koefizientea. Jabeak ordaindu behar duen kuotara iristeko, balio katastrala bider zerga tasa egiten da. 1990etik, etxebizitzen batez besteko balio katastrala %78 gehitu da estatuan, inflazioaren (%38) bi halako baino gehiago. Gertatzen dena da zenbait hiritan etxebizitzen (guztien edo horietako batzuen) balio katastrala oso baxua dela, behar adina berrikusi ez delako eta beste hiri batzuetan berriz merkatuko baliotik ez dela hainbeste aldentzen. Gertakizun horri aurre egiteko Udalek zerga tasak ezartzen dituzte (Hazienda Lokalak arautzen dituen Legeak, 1998ak, behingo eta gutxiengo bat ezartzen ditu), CONSUMERen ikerketa honen arabera Iruñeko %0,25etik hasi eta Bartzelonako %0,89ra artekoak. Baina ñabardura bat egin beharra dago: Kataluniako hiriburuan, OHZ kontzeptuan zerga gehien biltzen duen hiria izanik, maila ertaineko etxebizitza tipiko baten metro karratuko balio katastrala 73.000 pezeta ingurukoa da eta Iruñean, berriz, (hiri hori ez da nabarmentzen OHZ garestia izateagatik) 110.000 pezetara iristen da. Laburbilduz, udal batek etxebizitza arloan duen politika garestia den ala ez jakiteko, bere etxebizitzaren balio katastralari eta ezartzen zaion zerga tasari begiratu behar dio erabiltzaileak.\nNola egin zen: gutxi gorabeherako datuak, baina fidagarriak\nBibliografia eta zergen arloko legeria zehatz aztertu ondoren, eta Hazienda, katastro eta etxebizitza zergaren arloko adituekin hainbat elkarrizketa egin ondoren, CONSUMEReko teknikariak 14 hirietako udaletako katastroetara eta Katastroko Zuzendaritza Orokorrera (Hazienda Ministeriora) joan ziren eta hiru etxebizitzaren datu katastralak eskatu zituzten, hiriko etxebizitzak ezagutzen zituztenez eta CONSUMERek finkatutako parametroetan oinarrituta, maila ekonomiko on, ertain eta baxuko familia baten kategorietara egokituko zirenak. Horrenbeste, datu guztiak hiri bakoitzeko katastroetako teknikari edo arduradunek emanak dira (arduradun nagusiekin jarri zen harremanetan CONSUMER. Etxebizitza mota bakoitzaren kasu orokor bakoitzera estrapolatzeko garaian, gutxi gorabeherako datuak dira ezinbestean, baina informazio fidagarria ematen dute azterturiko 14 hirietan etxebizitza arloan egiten den zerga politikari buruz.\nTributu zuzeneko, erreal, objektibo eta aldian behingoa da, udalerri bakoitzean kokaturiko ondasunen gainean jabetza, usufruktu edo azalerako eskubide errealen titularitatea edo administrazio emakida zergapetzen duena. OHZk ondasun higiezin guztiengan du eragina, baina desberdintasunak daude hiri izaera edo landa lurreko izaeraren arabera. Hiri izaerako ondasun guztiei eragiten die, zerga ondorioetarako mugatuta dagoen jabetzarekiko hiri-unitatetan. Hazienda Lokalen Legeak arautzen du.\nInformazio unitate oinarrizkoa da. Ikus ditzagun bere elementuak.\nBalio katastrala: Era sinplifikatuan esanda, lurzoruaren balioa gehi etxebizitzaren eraikuntza balio da. Normalean etxebizitzak merkatuan duen balioaren erdira hurbiltzen da.\nZerga oinarria: Salbuetsi gabeko ondasun higiezinen balio katastralak osatzen du.\nLikidazio-oinarria: Balio katastralaren aldean desberdina da, 1997tik aurrera katastroko berrikuspena egin duten udalerrietan bakarrik. Balio katastrala murrizten duen koefizientea (azken berrikuspenaren urtearen arabera aldatu egiten da) aplikatuz erabakitzen da.\nZerga tasa: Ordaindu beharreko azken kuota lortzeko zerga oinarriari aplikatu beharreko portzentajetan adierazitako koefizientea. Udalak finkatzen du, Legeak ezarritako gutxieneko eta gutxieneko batzuk errespetatuz.\nKuota: Likidazio-oinarriari zerga tasa aplikatzetik ateratzen da. Kuota osoa zergaren kuota da, baina balizko hobaria aplikatu aurretik.\nHobaria: Kuotaren portzentajearen murrizketa, zenbait etxebizitzatan: Babes Ofizialeko Etxebizitzak, nekazaritzako kooperatibak, etab.\nZerga-zorra: Kuota osoari hobariak aplikatu ondoren ateratzen den zenbatekoa. Benetan ordaintzen dena da.\nNoiz ordaindu behar izaten da OHZ?\nOrdainketa urtero egin behar izaten da eta zerga-epealdiko lehen egunean sortzen da, urte naturalarekin bat etorriz (etxebizitza bat urtarrilaren 7an erosten badugu, urte horretako OHZ aurreko jabeak ordainduko du). Zerga-epealdian zehar zergapetutako ondasunetako aldaketek ez dute eraginik izango OHZrako eta hurrengo ekitaldietan izango dute eragina. Ordainketa datak udalak ezartzen ditu eta desberdinak izaten dira batetik bestera. Zenbait udalek ordainketa bi zatitan egiteko aukera ematen dute, bi seihilekotan.\nJabetza guztiek ordaintzen dute OHZ?\nZerga hau salbuespenekin osatzen da, batzuk objektiboak eta beste batzuk izaera subjektibo edo mistokoak izan daitezkeelarik. Beste zenbait epe mugaturako izaten dira, hondamendi naturalak direla eta.\nGutxieneko salbuetsiak: 100.000 pezetatik beherako zerga oinarria duten hiri izaerako ondasunak salbuetsita daude zergatik. Eta baita landa izaerakoak ere, udalerrian kokaturikoen zerga oinarria 200.000 pezetatik beherakoa denean.\nAldi baterako salbuespenak: Zuhaitz masa birsortzeko garaian dauden zenbait mendi eta lursail zati salbuetsitzat deklara daitezke 15 urtez.\nSalbuespen iraunkorrak: Administrazioren eta Eliza katolikoaren jabetzako ondasun jakin batzuk, jabari publikoko ondasunak etab.\nNork ordaintzen du?\n“Subjektu pasiboak”, usufruktu edo azalerako eskubide errealik ez duten zergapeko ondasun higiezinen jabe diren pertsona fisiko eta juridikoak . Baita zergapeko higiezinen edo zerbitzu publikoen gaineko emakida administratiboaren titularrek ere. Alokairuari dagokionez, OHZren kuota maizterraren kontu joatea adostu dezakete aldeek.\nNola kalkulatzen da OHZren kuota?\nEtxebizitzaren balio katastraletik abiatuta, eta horri udal bakoitzak finkatutako zerga tasa aplikatuko zaio. Emaitzari (kuotari) hobariak aplikatzen zaizkio: kuotaren murrizketa zenbait etxebizitza, babes ofizialeko etxebizitzak, nekazaritza kooperatibak…. Ordaindu beharreko zenbatekoa (zerga-zorra) da emaitza.\nAzken berrikuspen katastrala 1997az geroztik egin baldin bada, balio katastralari koefiziente murriztaile bat aplikatzen zaio, %0,9koa lehen urtean, %0,8ko bigarrenean eta horrela hamargarren urtera arte; hamargarren urtean likidazio-oinarria balio katastralaren berdina izango da.\nNola iristen da balio katastralera?\nProzedura administratibo konplikatua da, higiezinen merkatuaren azterketatik abiatu eta higiezinen balioa adierazten duten balio-ponentzia batzuk idatzita amaitzen dena. Hazienda Lokalak Arautzen dituen Legearen arabera, hiriko balio katastrala lurzoruaren balioak eta eraikuntzarenak osatzen dute, eta Katastroan jasota dauden datuetatik ateratzen da. Hori finkatzeko merkatuko balioa hartzen da erreferentzia gisa eta balio horren erdira hurbiltzera jotzen du, Balio Ponentziatik ateratzen den balioa erdira murrizten duen koefiziente bat aplikatzen delako. Balio katastrala prozedura arautu baten bitartez kalkulatzen da, balorazio katastraleko sistemaren bidez, eta zuzendu egiten da higiezinaren ezaugarrien arabera.\nZer da Balioen Ponentzia?\nLurzoruaren eta eraikinen balioak, balorazio irizpideak eta bere lurralde eremuan aplikatu beharreko koefiziente zuzentzaileak eta hiri-lurzoruaren mugak eta balio katastralak finkatzeko elementuak jasotzen dituen dokumentu administratiboa da. Jendaurrean ikusgai jartzen dira, berrikuspen katastralaren ondoren herritarrek kontsultatu ahal izan ditzaten.\nLurzoruaren balioa… nola kalkulatzen da?\nHirigintzako gorabeherak kontuan izanda. Horrela ezarritako lurzoruaren balioari, hirigintzako planeamenduak baimentzen duen aprobetxamendua aplikatzen zaio.\nTipologia, erabilera, kalitatea eta izaera historiko-artistikoa kontuan izanda kalkulatzen da eta, hala badagokio, eta balioa jaitsi edo galdu egiten da antzinatasun, erabilera eta kontserbazioaren arabera. Izaera berezia eta berritze lanak ere kontuan har daitezke.\nNola ateratzen da eraikinaren balio katastrala? eta konparaketako taula\nHigiezin edo eraikinaren balorazioa egiteko (lurzoruaren balioaren eta eraikuntza-balioaren batura), zenbait gorabehera hartzen diren kontuan: erabilera edo diseinuagatiko o barruko kontsiderazioagatiko desegokitasuna; multzo historiko-artistiko batean dagoelako edo katalogaturik egoteagatik duen babes maila; afekzioa: etorkizunean bide egin, jabetza kendu, birpartzelazioa egin, ordenazioz kanpo egotea, etab.; balio ekonomikoa irabazi edo galtzea.\nZergatik igotzen da urtez urte OHZko kuota?\nKuota hori balio katastralaren eta zerga-tasaren menpe egoten da batez ere, baina… zergatik egiten du gora OHZk, askotan zerga-tasa aurreko urteetako berbera baldin bada? Balio katastralaren aldaketengatik, etxebizitzen merkatuko balioaren bilakaeraren araberakoa baita. Zergatiak: monetaren balio galera, hirigintza planeamenduaren aldaketak -orube baten azalera eraikigarria gehitu edo gutxitzea, edo lurzoruaren sailkapena nahiz kalifikazioa aldatzea, besteak beste-; eraikinaren erabilera aldatzea, edo, azkenik, eraikinek fisikoki aldaketak izan dituztelako, berriro eraiki, zaharberritu, bota, agregatu edo banandu delako.\nNola aldatzen da balio katastrala?\nHonako mekanismo hauen bidez:\nEguneratzea. Estatuko Aurrekontu Orokorren Legeek ezartzen dituzten koefizienteak aplikatzeko prozedura automatikoa; normalean bat etortzen dira urte bakoitzerako aurreikusitako KPIarekin. Azken berrikuspen katastrala 1997az geroztik egin duten udalerrietan ez da aplikatzen, OHZ kalkulatzean koefiziente murriztailea aplikatzen dutelako.\nBerrikuspena. Udalerriko higiezin guztiei balio katastral berria izendatzen zaie. 10 urtetik behin egin behar da.\nAldaketa. Balio katastral berri bat finkatzen da, udalerri bateko higiezinen zati bati buruz.\nHigiezinen balorazioa, erabilera aldaketagatik edo ezaugarrietan egin diren aldaketak direla eta.\nNola jakinarazten da balio katastral berria?\nKatastro Zuzendaritza Orokorreko Lurraldeko Gerentziek jakinarazten dute, edo herri edo lurralde mailako erakundeen bitartez. Balio katastral berriaren jakinarazpena interesatuaren etxera bidaltzen da. Katastroko bulegoetan edo Katastroko Informazio Zerbitzuaren bitartez, informazioa eska daiteke. Balio berriak jakinarazpena egin eta hurrengo urteko Ondasun Higiezinen Erroldan sartuko dira indarrean.\nZer egin balio katastralarekin ados egon ezean?\nBi aukera daude: lehena, Kudeaketa Katastraleko Zentroaren aurrean berraztertze errekurtsoa jarri (berrikuspenak eragindako udalerri guztietan bulegoak jartzen baititu). Beren etxebizitzaren balio katastralaren igoerarekin ados ez dauden hiritarren bulego horietara jo dezakete. Egiaztatzeko agirian, igoera eragiten duten zergatiez gain bulego horren helbidea eta erreklamazioa egiteko modua adierazten dira. Bigarren aukera Epaitegi Ekonomiko-Administratiboaren aurrean errekurtsoa jartzea da, katastroaren kudeaketarako zentroen gainetik dagoen instantzia baita. Berraztertzeko erreklamazioa egin eta, gero, Epaitegiaren aurrean apelatzeko aukera dago. Baina hasieratik epaitegiaren bidea aukeratzen bada, ezin da gero Kudeaketa Katastralerako Zentroaren aurrean erreklamaziorik aurkeztu.\nErrekurtsoa jartzeko epea. Hautaturiko bidea edozein dela ere, errekurtsoa aurkezteko epea 30 lanegunekoa da (astegunak eta larunbatak) jakinarazpena (posta zertifikatu bidez eta eskura emanda) jasotzen denetik aurrera. Eta Kudeaketa Katastralerako Zentroak urte bakoitzeko abenduaren 31 dauka jakinarazpena entregatzeko muga gisa. Katastroaren berrikuspenerako 1993-2000 planak indarrean daramatzan hiru urteetan, berrikuspenen %5 errekurritu da. Gaur egun arte, estatuko udalerrien %20ren balio katastralak berrikusi dira eta batez besteko igoera %70ekoa izan da. Balio katastrala merkatuan etxebizitza, lokala edo aparkalekua salduko litzatekeen prezioaren %50ean jartzea da helburua.\nLehenik, ordaindu. Errekurtsoa izan edo ez, ordaindu egin behar da lehenik (baliteke errekurtso prozesuan zehar OHZren ordainagiria jasotzea). Erreklamazioa, gero.\nEta Udalak, zer egiten du?\nOHZren kuota erabakitzeko balio katastrala zein zerga-tasarekin biderkatuko den finkatzen du. 14 hiriren konparaketa egiten duen CONSUMERen azterketa honetan, tasa hau %0,25etik (Iruñea) %0,89ra (Bartzelona) artekoa da. Zerga-oinarriaren gainean edo, hala badagokio, likidazio-oinarriaren gainean, tasa aplikatzen da eta gutxieneko batzuk finkatzen dira ondasunen izaeraren arabera. Zerga-tasa, kuota lortzeko zerga-oinarriari aplikatzen zaion koefizientea da, ehunekotan adierazia. Tasa hori udalak erabakitzen du, 1998ko Hazienda Lokalak Arautzen dituen Legeari jarraituz. Tasa orokorra %0,4koa da, baina gehitu egin daiteke biztanleriagatik, probintzia edo autonomia erkidegoko hiriburu izateagatik eta Udalak eskaintzen dituen zerbitzuengatik. Balio katastralen berrikuspenak indarrean sartzen diren udalerrietan, tasa orokorra laurdenera arte murriztu daiteke, balio katastral berriak indarrean sartzen direnetik gehienez ere hiru urtez. Tasa hori gehitu edo murriztu egin dezakete udalek, eskaintzen dituzten zerbitzuen, udalerriko biztanleriaren edo balio katastrala egin deneko gorabeheren arabera. Tasak honako muga hauen barruan handitu daitezke: udalerriak 5.000 biztanle arte baldin badu, % 0,85eko da muga. 5.001etik 20.000ra bitartekoetan, %0,95ekoa. 20.001etik 50.000ra bitartekoetan, %1ekoa. 50.001etik 100.000 bizilagunera bitarteko udalerrietan, berriz, %1,05 da muga: Eta 100.000 bizilagunetik gora edukiz gero, %1,1. Baina, lehen esan den bezala, baldintza jakin batzuk dauden udalerrietan zertxobait gora egin dezakete muga horiek.\nZer da likidazio-oinarria?\n1998ko urtarrilaz geroztik, likidazio-oinarriak murriztu egiten du zerga-oinarria. Balio katastralaren igoerak eragindako higiezinen karga arintzeko sortu zen eta zerga-oinarria koefiziente murriztaileen bidez murriztuz finkatzen da, eta bederatzi urtez beheranzko joerarekin. Murrizketaren zenbatekoak behera egiten du eta horrela azkenean, hamar urteren buruan, likidazio-oinarria bat dator balio katastralarekin. Zerga-karga kolpetik handitzea saihesten da horrela. Murrizketak hiri-eraikinei bakarrik eragiten die eta ofizioz aplikatzen da, zergadunak eskatu gabe.\nZein jabetzak du hobari eskubidea?\nCeuta eta Melillarako ezarritako orokorraz gain (kuotaren %50), %90eko hobaria dute urbanizazio, eraikuntza eta higiezinen sustapenerako enpresen jarduera osatzen duten higiezinak, beren ibilgetua osatzen ez badute eta urbanizazio edo eraikitzeko denboran zehar eta urtebete gehiagoz, baina epe hori hiru urtetik gorakoa izan gabe. Eta Babes Ofizialeko Etxebizitzen kuotaren %50eko hobaria egiten da, kalifikazioaren ondorengo hiru urteetan. Nekazaritza kooperatibek eta lurraren ustiapen komunitariokoek %95eko hobaria dute landa-izaerako ondasunen kuotan.\nNori ordaintzen zaio OHZ?\nUdalek kitatzen eta biltzen dute Ondasun Higiezinen Zerga, kobrantza agiriak emanez jakinarazpen kolektiboa eginez. Eta eskuduntza dute interesatuak eskaturiko salbuespen edo hobariak onartzeko.\nZein erakundek kudeatzen du?\nOHZ kudeaketa konpartituko tributua da. Kudeaketa katastrala Katastro Zuzendaritza Orokorrari dagokio (konpetentziak dituzten erkidegoetan izan ezik: Euskal Autonomia Erkidegoan eta Nafarroan), eta zergaren kudeaketa udalei dagokie. Balio katastralak finkatu ondoren, udalak kudeatzen du OHZ, Estatuko administrazioak urtero udalerri bakoitzerako egiten duen Erroldaren bitartez. Erroldak, hiri-ondasunetan, erreferentzia katastrala eta likidazio-oinarria jasotzen ditu. Ikuskapen katastrala egitea Estatuko Administrazioari dagokio, Udal, Diputazio, Irletako Kabildo edo Kontseiluekin eta beste erakunde lokal batzuekin hitzarmenak egin ditzakeen arren. Zergadunek alta, baja edo aldaketa aitorpenak aurkeztu behar dituzte zerga honen eraginetarako garrantzia duten ondasunei buruz. Kasu horretan ondasunaren gaineko aldaketa juridiko bat gertatuko da eta horren ondorioz, Ekonomia eta Hazienda Ministerioak ezartzen duen eredua aurkeztu beharko du titularrak. Hori ez aurkezteak isuna eragingo du. Eta higiezina eskualdatzen duen pertsonak aldaketaren aurretik zerga horretan zorrik balu, erosleak erantzungo du Katastro Zuzendaritzaren aurrean titularitate aldaketarik egiten ez badu, eskualdatzea notario aurreko dokumentu batean ageri ez bada edo erregistro publikoan inskribatuta ez badago.\nKatastroan gure jabetzako higiezin guztien ezaugarri fisiko, juridiko eta ekonomikoak behar bezala deskribaturik ager daitezen.\nGure jabetzak behar bezala baloraturik egon daitezen.\nBalorazioa egitean zein elementu eta irizpide kontuan izan den jakiteko.\nKatastroak egindako prozeduren ondoriozko aldaketetatik sortzen diren balio aldaketen jakinarazpena jasotzeko.


'Road to perdition': aitaren burrukea semea galbiderantz abiatu ez daiten - bizkaie.biz\nEretxia I. urtea // 10. zenbakia - 2002ko irailaren 15a - Hamaboskaria\nFilm honek merezidu dau; bilbea ez da oso originala, baina bai interesgarria; aktoreen jarduna bikaina da eta erabilitako estetikea eta zinematografia zoragarriak dira. Baietz Oscar bat baino gehiago irabazi.\nDepresino Handiaren urte ilunetan, Michael Sullivanek bere familiari eta, era berean, Rooney nagusiari zor deutsen ezin hautsizko fideltasunaren artean aukeratu beharko dau. Rock Islanden urte latzak dira eta irlandar mafiak bere legea ezarten dau. Alkohola kontsumiduteko debekuak indarrean dirau eta Al Caponeren moduko gangsterrak euren boterearen gailurrean dagoz. Edozelan be, Michael Sullivanek bizi maila onari eusten deutso, bortizkeriaz eta odolaz pagautako bizimodu erosoa dauka eta. Emazte maitagarri eta semerik gazteenaren hilketen ostean, ezer be ez da lehengo modukoa izango. Aita sano maite dauen baina beraren bildur dan seme nagusiagaz batera mendeku eta erredentzino bideari ekingo deutso.\nFilma egiteko lehengo pausuak\nEuskeraz 'Galbiderantz' izena hartu leiken pelikula hau egiteko lehenengo pausua Dean Zanuck produktoreak emon eban, Max Allan Collinsek idatzitako komikia jaso ebanean. Komiki mundua ia zer zan jakin barik, irakurten hasi eta istorioak harrapau ebala sentidu eban: 'Itzel gustau jatan', adierazo eban. 'Aita eta semearen istorioak zirrara handia sortu eragin eustan eta, ganera, Richard Piers Raynerren irudiek 30eko hamarkadako ikuspuntu ezin hobea emoten eben'.\nZanuck gazteak komikia berehala bialdu eutson aitari, une horretan pelikula baterako kanpoaldeak topetan ebilen Richard D. Zanuck produktoreari. Richard Zanuckek istorioa erosi eban irakurri eta berehala. Ildoa zoragarria zan eta pertsonaiak guztiz aberatsak, hau da, film atsegin eta entretenigarria izateko osogai guztiak zituan. 'Baina benetan erakarri ninduana zera izan zan: aita eta semearen arteko hartu-emonak. Deani deitu eta Steven Spielbergi kopia bat bialtzeko eskatu neutson. Neure harridurarako, handik egun bira telefonoak jo eta Stevenek esan eustan: itzel gustau jat, egin daigun. Eta horixe jazo zan'.\nAita eta semearen arteko hartu-emonak filma egiteko ildo legez aukeratu ziran. Michael Sullivanen rola beteten dauen Tom Hanksek ondokoa aitatu dau horren inguruan: 'aitak semeari jakinarazo gura deutson mezua horixe da, berak bizitzan gura dauen bidea aukeratzeko eskubidea daukala, baina ez dauela ezelan be gura aitak hartu dauen bidetik abiatzea... Bizitzearen une jakin baten norabide zehatz batetik abiatzea erabagi neban eta horrek galbiderantz eroan ninduan'.\nSam Mendes zuzendari eta produktorea bat dator: 'Michael Sullivanek inpernuratz joateko bidean dagoala pentsetan dau. Orain semearen arimearen alde dabil burrukan. Okerreko bidetik abiatu dan aita batek errendentzinoa lortu leike semea salbauta? Horixe da filmaren gairik nagusienetariko bat'.\nEgia esan, Sam Mendes zuzendariaren zeregina ez da inbidia emoteko modukoa; izan be, 'American Beauty' filmagaz jadetsitako arrakastearen ostean, ia ezinezkoa da pelikula barri hau ikustea besteagaz alderatu barik, ez gai edo istorioari jagokonez, baina bai norberak jasoko dauen inpaktua neurtukeran.\n'Road to perdition' filmak berrogei eta berrogeita hamarreko 'noir' zineari omenaldi bikaina egiten deutso, gai klasikoen oihartzuna dakarren argumentu eta guzti: hiltzaileen arteko leialtasuna, kemena eta ohorea. Horrexegaitik esan daiteke ez dala lar originala. Pelikulearen osogai dramatiko guztiak lehenago ikusi doguzala emoten dau. Halandaze, gaiari jagokonez, 'Road to perdition' filmak 'noir' zinearen elementu tipikoak hartzen ditu maileguan. Edozelan be, filma girotzeko erabili daben estetikea ezin hobea da. Beharbada, zinematografia izango da film honen ezaugarririk onena. Koloretan eginda egonagaitik, koloreen erabilereak zuri-baltzean egindako zinematografiaren itxurea hartzen dau, baina tonuen aberastasuna bikaina da. Aldi berean, kamarearen kokapena eta eszenen gertuerea ezin hobeto jagoten dira eta batzuetan hain dira ikusgarriak, ze bilbeak eskatzen dauen arretea galtzen da. Duda izpi barik, zuzendari artistikoaren lorpenik handiena da.\nAktoreen interpretazinoa maila onekoa da; Paul Newman eta Tom Hanksen arteko buruz burukoak bikainak dira, eta, Hanks anti-heroiaren zereginean ikustea ondino be arraro begitandu arren, sinisgarritasunaren maileari ederto eutsi eta goraipatzeko moduko interpretazinoa egin dauela esan behar da. Bestalde, oso azpimarratzekoa da Jude Law handiak argazkilari maltzur eta zital modura egindako beharra. Filmeko izarretariko bat ez bada be, aktore honen interpretazinoak berehala adierazoten dau zein dan pertsonaiaren muina eta oinarria. Benetan gogoangarria aktore honen lana. Aktore honeek aurrean izanda, ulergarria da Tyler Hoechlin umeak, Sullivanen semearen zereginean, gorengo maileari ez eustea. Dana dala, horrek ez deutso kalterik egiten filmari, beraren jarduna maila onekotzat hartu behar dalako, nahikoa faltsu agertzen jakun pare bat eszena alde batera itxita. Azkenik, Jennifer Jason Leigh handiak edozein pelikulatan parte hartzea gustukoa izaten dogun arren, penagarria da beraren interpretazinoa hain laburra izatea.\nRoad to perdition filmeko kartela\nTom Hanks eta Paul Newman


Akabera leundua, marmol-zoruen alternatiba | Consumer\nAkabera leundua aukera ona da lurzoruari marmola baino itxura distiratsuagoa emateko.\nMarmol-zoruak funtsezko faktorea izan dira betidanik egongelei dotorezia handiko dekorazioa emateko, baina prezio altuen truke. Prozesu berrien garapenari esker, marmola baino errendimendu handiagoa eta kostu ekonomiko apalagoa duten lurzoru leunduetan sar daiteke gaur egun. Artikulu horrek akabera leunduko lurzoruen gaur egungo joera, lurzoruaren leunketa-maila desberdinak eta gainazal mota horiek luxuzko eta sofistikazioko giroak sortzeko aukera ematen du.\nAkabera leundua duten lurzoruak, joera garaikidea\nEraikuntzako eta dekorazioko azken joeretako bat lurretan dago: Espainiako etxeetan azalerak leundu egiten dira. Akabera horri esker, lurzoru distiratsuak izan daitezke inbertsio ekonomikorik egin beharrik gabe, hala nola marmolak edo antzeko materialek eskatzen dituztenak.\nZementuzko lurzoruak kanpoko espazioetan (patio eta terrazetan, adibidez) edo, batez ere, biltegi eta trastelekuetan (garajeak eta trastelekuak, adibidez) ohikoak diren kanpo-espazioetan, azken urteotan, besteak beste, marmol-zoruak imitatzeko kostu ekonomiko txikia izan da. Batzuetan paretetarako estaldura gisa ere erabiltzen dira.\nLeuntzeko teknikaren bidez, lurzorua koloreztatu daiteke, pigmentuak hautsetan aplikatuz.\nEra horretako azaleratan sartzeko bi modu daude. Batetik, lehendik dagoen hormigoizko lurzorua leuntzeko aukera dago. Bestetik, leunketa-plakak jartzea, hau da, zoladura berria jartzea.\nZementu leunduaren teknika klasikoa da lehenengo mortero-geruza bat ematea gainazalean, harraskatzeko (hau da, leuna eta laua uztea). Ondoren, kuartzoz eta beste material batzuez osatutako nahasketa bat zabaltzen da, eta, ondoren, lurra leundu eta distira ematen duen makina batekin lan egiten da. Igurzteko makinak argizarizko antzeko itxura du, baina helizeak ditu behealdean. Hain zuzen, “helikopteroa” deitzen zaio arruntean, ibilgailu horien itxura gogorarazten baitu, alderantzizko posizioan.\nKuartzoaren eta beste material batzuen nahastea aplikatzeko orduan, pigmentuak ere hautseztatu daitezke, eta horiei esker, lurzoruari kolorea eman dakioke.\nLurzorua leuntzeko hainbat maila\nLurzoruak leuntzea eta leuntzea zeregin konplexua da, eta, beraz, profesionalen esku geratu behar du. Ohikoa da horrelako lanetan aritzen diren enpresek leunketa-gradu batzuk eskaintzea, nahi den akabera-motaren eta -kalitatearen arabera. Leunketa hori ez da egiten “helikopteroarekin”, diamantearekin baizik. Gradu horiek hiru taldetan bil daitezke:\n1. Leunketa orokorra. Hormigoiaren zimurtasuna kentzen du, eta bermatzen du zorua laua eta laua dela, nahiz eta oraindik marra txikiak eta tonu matea izan.\n2. Pintura, berniza edo hidrofuganterako amaiera. Bi diamante erabiltzen dira baten ordez. Gainazalean gera daitezkeen marra gehienak ezabatzen ditu.\n3. Kristaltzea eta distira ematea. Hiru diamante fin arduratzen dira lurra leundu eta inperfekzio guztiak ezabatzeaz. Gainera, distira-, gogortze-, kristalizazio- eta argizari-erretxinak aplikatzea ere sartzen da prozesuan. Lurzoru distiratsu bat lortzen da, marmolarena baino errendimendu hobea eskaintzen duena, hobeto jasaten baitu eragile kimikoen ekintza eta balizko marradurak.\nLurzoru leunduak, dekorazio sofistikatua\nAkabera leunduko lurzoruak garatzen dituzten enpresek azken belaunaldiko teknologiekin egiten dute lan, eta horiek denboraren joanarekiko erresistentzia handia dute; gainera, beste abantaila batzuk ere ematen dituzte, hala nola zeharkako argia aprobetxatzea. Datu hori funtsezkoa da barnealdeak diseinatzeko eta argi naturalei zein artifizialei ahalik eta etekin handiena ateratzeko.\nBestalde, kolore sorta zabal batean, lur leunduak edo junturarik gabeak garatzeko aukera emateaz gain, eremu osoak merkaturatzen dira eskaileren maila gisa, eta, horri esker, oso espazio desberdinak sortzen dira, luxuzko itxura eta sofistikazioa dutenak.\nakabera alternatiba distira-emaile leunketa lurzoruak mármol-eu pisos-eu terrazo


Utzi bakean demokrazia! | munean\nUtzi bakean demokrazia!\nPublicado en julio 9, 2014 por Biturie\nTopeka, muturka eta kolpeka ari dira EAJ eta Ezker Abertzalea. Muturka Epsilon dela-eta, kolpeka zabor-bilketarekin eta kolpeka Kutxabank-en ondorioz. Baten batzuk ernegatzen daude: EZ DUTE BAT EGITEN ALDERDI ABERTZALEEK!! Ez dut ulertzen. Ni txoratzen nago, hori behar baitugu. Horrek ez gaitu jarrera guztiak onartzera eramaten. Adibidez:\nHerrialde bateko bi alderdi nagusiek, diferentzia sozioekonomiko eta politiko sakonak dituzten bi alderdik eztabaidatu, aurrez aurre jarri, eta, tokatzen denean, muturka ere egin behar dute. Horretarako ere badaude. Hori da demokrazia. Zenbat eta koipetsuago elkarrekin, orduan eta arriskutsuago.\nBai, kuestio nazional zenbaitetan -oso gutxitan- bat egiteko ere badaude. Gure Esku da horren adibidea; eta izango dugu aukera haren bilakaeraz -eta gehiagotaz ere- jarduteko. DEMOKRAZIAz jarduteko.\nDemokrazia herritar gehienei kasu egiteada , gutxiengoak errespetatzea, inor ez zapaltzea. Hitz potoloa da demokrazia, GEHIENGOA eta ANIZTASUNA terminoak bere baitan hartzen dituena; batik bat gehiengoa.\nJustu horrexegatik -eta hartzen dut lehenengo paragrafoko haria- zur eta lur (aupa hi!) gelditu naiz Argia astekarian irakurri dudanean, azaleko orrialdean gotik beehera “Kutxabank, demokraziari kopea“. Ezin sinestuta gelditu naiz.\nKutxabank-en gertatzen ari denak demokraziarekin dago lotuta? Ze txantxa da hau? Zerikusirik izatekotan LEHIA IDEOLOGIKOArekin izango du zerikusia, LEHIA POLITIKOArekin. Nola kutsatu daiteke DEMOKRAZIAren izena Kutxabank-en affaire-rekin nahastuta?\nPello Zubiriak izenpetzen du artikulua, eta lehendik nahika sektarioa ikusi dut Zubiria Gipuzkoako zabor-bilketaren gaiarekin. Bere gogo eta asmo politikoak kontzeptu orokorrekin nahasten ditu.\nBera Ezker Abertzalekoa da. Oso ondo, baina horrek ez dio autoritaterik ematen ildo ideologiko jakin bat kategoria bihurtzeko; hau da: GU KUTXABANK-EN PRIBATIZAZIOAREN KONTRA GAUDE, HORTAZ PNV-PP-PSOEk EGTIEN DUTEN DEMOKRAZIOAREN KONTRAKOA DA.\nAspaldiko garai batera eraman nau kontsiderazio horrek. Ahaztuta neukan garaiara, HBren garaira. Orduan ere horrela jarduten zuten: GUK DUGU ARRAZOIA, ETA GURE KONTRA DAGOENA EZ DA DEMOKRATA, EZ DA EUSKALDUNA, EZ DA ONA.\nEz Zubiria jauna, horrela ez. Zuk eman zure iritzia, baina ez konfunditu inor. Beste horrenbeste Argia-z ere: jaun/andreok, geroz hestuago gaude astekarian, arnasarik gabe. Uste dut garai bateko aniztasuna egunetik egunera murrizten ari dela, eta hori txarra da.\n2 pensamientos en “Utzi bakean demokrazia!”\nRoke en julio 10, 2014 en 4:37 pm dijo:\nOintxe bertan amaitu dut aipatzen dozun artikuluaren irakurketa eta ez dut eiten bat zure iritziarekin inundik inora.\nBai onartu leike terminoen erabilera batzuetan zentzuz kanpo izatea, baina funtsezko idearekin guztiz egiazkoa eta argia da.\nAdibide bezala eta hori baieztatzeko( demokrazia faltari buruz) : patronatoa Kutxabanken agintean eta “blindatuta” ( beraren partaidetza barruko erabaki ahalmenaren egotea) izatea ez da ba demokrazia nabarmen eza ?\nZe suertatu leike hemendik laupabost urte alderdi baten ( EAJ kasu) goiko organoetan pertsona/ korronte desberdiñak egotea eta Kutxabankek jarraituko duen politika ekonomikoa patronatoa hiru/lau pertsonen eskuetan izatea.Hori ez da ba-orain moda dagoen hitza- “casta” baten menpean egotea?\nParkatu atrebenziagatik eta ondo segi.\nnaparra en julio 16, 2014 en 7:31 am dijo:\nNapar batek diotzu, Kutxabankekin, CANekin gertatutakoa gertatuko da. Tiempo al tiempo.\nPor cierto, zer diozu europar parlamentuan PPren hautagaiari PNVk eman dion bozkaz?


BOE.es - Estatuko Aldizkari Ofiziala: Euskaran, gehigarria 19/05/2018\nBOEren euskarazko gehigarria: Larunbata 19 de maiatza de 2018, Zk. 122\nEbazpena, 2018ko maiatzaren 18koa, Tabako Merkaturako Ordezkaritzaren Lehendakaritzarena, Penintsulako eta Balear Uharteetako tabako- eta tinbre-saltokietarako zenbait tabako-laboreren publikoarentzako salmenta-prezioak argitaratzen dituena.\n(gaztelaniaz) PDF (2018/6650 - 2 or. - 181 KB)\n293/2018 Errege Dekretua, maiatzaren 18koa, Plastikozko poltsen kontsumoaren murrizketari buruzkoa dena eta Ekoizleen Erregistroa sortzen duena.\n(gaztelaniaz) PDF (2018/6651 - 11 or. - 249 KB)\n294/2018 Errege Dekretua, maiatzaren 18koa, honako hau aldatzen duena: 704/2017 Errege Dekretua, uztailaren 7koa, Nekazaritza-makinen parke nazionala berritzeko estatuaren zuzeneko diru-laguntzen oinarri arautzaileak ezartzen dituena.\n(gaztelaniaz) PDF (2018/6652 - 3 or. - 171 KB)\n295/2018 Errege Dekretua, maiatzaren 18koa, Aragoiko Autonomia Erkidegoari zuzeneko diru-laguntza ematea arautzen duena, Teruelgo probintzian errenta eta aberastasuna sortzea ahalbidetuko duten inbertsioak finantzatzeko.\n(gaztelaniaz) PDF (2018/6653 - 4 or. - 178 KB)\nEpaia, 2018ko apirilaren 26koa, Auzitegi Gorenaren Hirugarren Salarena, Indar Armatuen Gizarte Segurantzako Erregelamendu Orokorra —abenduaren 21eko 1726/2007 Errege Dekretuaren bidez onartua— aldatzen duen abenduaren 9ko 641/2016 Errege Dekretuaren aurka jarritako errekurtsoa baiesten duena eta errege-dekretu hori deusez deklaratzen duena.\n(gaztelaniaz) PDF (2018/6654 - 1 or. - 152 KB)


Bideo jokoek Genevako Ituna kontuan har dezatela eskatu du Gurutze Gorriak\nBenetako gerretan gutxitan edo ia inoiz betetzen ez dena fikzioan, behintzat, bete dadila nahi du Gurutze Gorriak. Alegia, gerrari buruzko bideo jokoetan Genevako (Suitza) Ituna errespeta dadila. 1864tik 1949ra bitartean (ondoren beste zenbait protokolo ere gehitu zaizkio) nazioarteko hainbat herrialdek sinaturiko hitzarmenaren helburua da gerretan gehiegikeriak saihestu eta giza eskubideak ahalik eta gehien errespetatzea. Alabaina, historiak erakutsi duenez, gerran izaten diren aldeek apenas hartzen dituzte kontuan Genevako Itunaren arauak. Etikak eta jokabide gizatiarrak leku gutxi izaten dute sarraskiak nagusi direnean. Hala eta guztiz ere, Genevako Ituna fikziora eraman nahi du Gurutze Gorriak, eta, horretarako, gerra jokoak ekoizten dituzten bideo joko enpresekin lanean hasi da, euren jokoetan arau horiek kontuan har daitezen. Gurutze Gorriaren arabera, benetako guda lekuetan gizateriaren kontrako krimen izango liratekeen jokamoldeak saritzen dituzte bideo joko askok. Esaterako, zibilen aurkako erasoak edota torturaren erabilera. Eta halakorik ez du nahi Gurutze Gorriak. Horregatik, hainbat enpresarekin jarri da harremanetan; orain, enpresen erantzunaren zain dira, baina zenbaitek dagoeneko aldeko jarrera erakutsi dute. Gizateriak mendeetan izandako martxa ikusita, ziurrenik errazagoa izango da Genevako Ituna fikzioan betearaztea errealitatean baino, tamalez.\nYetia, hartza ote?\nKondaira eta istorio askoren iturri izan da yetia, ustez Himalaia mendikatean bizi den izaki misteriotsua. Erdi gizakia dela, animalia dela, erasokorra, lagunkoia... makina bat hipotesi eta xelebrekeria esan izan dira yetiari buruz, baina ezer zehatzik ez, eta zentzuzkoak ere gutxi. Misterioaren eremu lausoan egon ohi da yetia, eta, ondorioz, sinesgarritasun gutxi izaten dute hari buruzko esanek. Oxfordeko Unibertsitateko (Erresuma Batua) ikerlari talde batek, baina, yetiaren misterioa argitu omen du. Himalaian topatutako ile arrasto batzuk aztertu ostean, Norvegiako antzinako hartz zuri batekin baliokidetasuna dutela ikusi dute. Hala, ikertzaileen ustez, egun yetitzat jotzen dena Himalaiako goi lurretan bizi den hartz arrearen azpiespezie bat izan daiteke. Nolabaiteko hibridoa litzateke, ez duena hartz arrunten antzera jokatzen. Horrek azalduko luke, ikertzaileen aburuz, yetiari buruz hainbeste kondaira sortu izana. Nolanahi ere, azterketaren sinesgarritasuna zalantzan ipin daiteke, bi ile lagin baino ez dituztelako erabili. Bata, duela 40 urte ehiztari batek Himalaiako mendebaldean ehizaturiko izaki batena da, eta bestea, duela hamar urte zinegile talde batek banbuzko baso batean aurkiturikoa. Norberak erabaki dezala. Gainera, benetakoa ala alegiazkoa izan, ez al da hobea izaki gaixoa bakean uztea?\nEuskal Herriko pintxorik onena, Hondarribiko Gran Sol tabernakoa\n2010ean egin legez, Hondarribiko Gran Sol tabernako Bixente eta Mikel Muñoz anaiek irabazi dute Euskal Herriko VIII. Pintxo Txapelketa. Foie grasarekin eta pikillo piperrekin, eta soja saltsa eta modena ozpinez lagundutako bakailao ketuzko pintxoarekin eskuratu dute txapela, finalean beste bederatzi sukaldarirekin lehiatu ostean. Beste sari bat ere eskuratu dute lehiaketa berean Muñoz anaiek, aurten lehenengo aldiz osatu den herritarren epaimahai batek ere beraiena jo baitzuen pintxo onentzat. Lehiaketa nagusira itzulita, bigarren saria Irungo Gaztelumendi-Antxon tabernako Angela Basabe, Felix Manso eta Xabier Izagirrek eskuratu dute, eta hirugarrena, berriz, Remy Escale eta Pascal Etxeberriak, Donibane Lohizuneko Zoko Moko tabernakoek. Epaimahaiak jakinarazi duenez, ez da erabaki erraza izan, “pintxo guztien maila bikaina izan delako”. Bikaintasun hori bertatik bertara ezagutu nahi duenak, badaki nora jo.\nAiurrik jarduna etengo du hilabetez\nBeterri-Aiztondo eskualdeko informazioa lantzen duen Aiurri agerkariak lan etenaldia egingo du urriaren 21etik azaroaren 20ra, egoera ekonomikoak hala behartuta. Horrenbestez, Aiurri hamabostekari, astekari eta web-gunearen (www.aiurri.com) jarduna bertan behera geldituko da hilabetez, eta bertako langileei erregulazio espedientea ezarriko zaie. Sosekin lotura zuzena du erabakiak. Erakundeen diru-laguntzak, publizitatea eta harpidedunak dira Aiurriren jardunaren hiru oinarriak, baina krisi ekonomikoa tarteko, eta beste hainbat hedabideri gertatzen ari zaien moduan, diru-laguntzek eta publizitateak behera egin dute. Aiurriren kasuan, gainera, Tolosaldeko Ataria egitasmoak ere (atal honetan bertan jaso dugu horren berri) kalte egin omen die: “Eskualdeko hainbat Udalek (Amasa-Villabona, Asteasu, Larraul, Aduna eta Zizurkil tartean) Tolosaldeko Komunikazio Taldearen eskaintzarekin bat egin dute, kasu gehienetan gure kalterako. Haiei eskainitako diru laguntzek gureak gutxitzea ekarri baitute kasu batzuetan”. Oraingoz, hilabeteko etenaldia egingo dute Aiurrin, baina lanean jarraitzeko asmo sendoa agertu dute. Gainera, eskualdeko udalen aldetik “hitz baikorrak” jaso dituztela jakinarazi dute, eta “aurrera begira ere mantendu egin nahi dutela”. Ea hala den, eta ia 20 urtez Beterri-Aiztondoren berri ematen aritu den agerkaria berriro ere abian jartzen den abenduan.\nHitz gurutzatuak, txapeldun bila


Euskal ordezkaritza zabala Berlinalen • ZUZEU\nBasque Audiovisual, ikus-entzunezko euskal sektorearen marka, Berlingo Nazioarteko Zinemaldian izango da, Eusko Jaurlaritzaren eta Zineuskadiren eskutik. Gaur hasi eta otsailaren 20ra bitartean, ikus-entzunezko 32 euskal proiektuk osatzen duten katalogo zabala aurkeztu eta ezagutaraziko da nazioarteko zinema jaialdirik nagusienetako honek eskaintzen duen erakusleihoan. 22 ekoiztetxeren lanak dira, dokumentalak edo fikziozko film luzeak gehien bat, eta oso fase ezberdinetan daudenak –amaiturik batzuk, garapenean, produkzioan edo postprodukzioan sarturik beste batzuk-, baina euren lanentzat koprodukzioa, banaketa edo salmentarako kontaktuak bilatzeko aukera izango dute guztiek.\nBaina ez da hori Eusko Jaurlaritzak babestutako produktu bakarra izango. Bilboko, Donostiako Eta Gasteizko Film Commission-ekin elkarlanean, Euskal Autonomia Erkidegoan zinema errodajeetarako dauden lokalizazioen berri ere emango da Berlinalen. Azken ekimen honen helburua da kanpoko ekoizleek eta zinema zuzendariek gure lurraldea aukeratzea filmak errodatzeko garaian. Horretarako, lokalizazioak erakusteaz gain, EAEak eskaintzen dituen abantailen berri ere emango da: abantaila fiskalak, baliabide profesionalak, industria-azpiegitura, ikus-entzunezko zerbitzuak… Katalogoa hemen.\nBasque Audiovisual katalogoaren bideoa:\nBasque Audiovisual, Berlinale, zineuskadi\nPanpina oparituko diozu seme-alabari?


Osakidetzak egin duen Lehen Arretari buruzko eskaintza guztiz ez-nahikoa da eta ez du ziurtatzen zerbitzuaren hobekuntza nabarmenik | LAB SINDIKATUA\nZerbitzu Publikoak Osasungintza Osakidetzak egin duen Lehen Arretari buruzko eskaintza guztiz ez-nahikoa da eta ez...\nOsakidetzak egin duen Lehen Arretari buruzko eskaintza guztiz ez-nahikoa da eta ez du ziurtatzen zerbitzuaren hobekuntza nabarmenik\nGaurko mahai sektorialeko batzarrean Osakidetzak mahai gainean jarri duen proposamena guztiz ez-nahikoa da eta ez du jasotzen Lehen Arreta modu sakonean hobetzeko konpromisorik. Izan ere, egia izanda apirileko grebaren arrakastak Osakidetza mugitzera eta proposamena egitera behartu duela, ez dugu ikusi negoziazioaren aldeko jarrera argirik. Osakidetzaren mugimendu hauek martxan diren mobilizazioak ahultzera eta bigarren greba eguna bertan behera uztera bideraturiko ahalegintzat ulertzen ditugu, alegia.\nLAB, ELA, SATSE, ESK, CCOO eta UGT sindikatuok eta “Lehen Arreta Arnasberritzen” plataformak aldarrikatzen ditugun 23 puntuetatik, Osakidetzaren eskaintzak 13 baino ez ditu barnebiltzen, LABentzat lehentasunezkoak diren honako gaiak, momentuz, kanpoan utziz:\n• ESI eredu integratzaileak Lehen Arretan izan duen eragina modu egokian aztertzea.\n• Lehen Arretan beharrezko diren kategoria guztiak kontuan hartu, kopuruak eta ratioak igo\neta bakoitzaren funtzioak argitu.\n• Negoziatu gabe, Lehen Arretako plazarik ez amortizatzeko konpromisoa.\n• Etengabeko Arreta Guneen azterketa eta behar dituzten baliabideez hornitzea.\n• 3 urtetan behin-behinekotasuna %8ra jaisteko EPE gehiago eta handiagoak.\nBestalde, Osakidetzak jasotzen dituen puntuetan ez da neurri sinesgarririk ezartzen; soilik asmo onak, ikerketak egiteko proposamenak, zeintzuk diren martxan dabiltzan lan-taldeak eta ezer gutxi gehiago. Seriotasun faltaren adibide bezala garapen profesionala dugu: dokumentuan jasotzen da ekainean ordainduko zela, baina gaur baieztatu digute ekainean ezinezkoa izango dela eta momentuz ez dute deialdi berririk zabalduko. Beste puntu batzuetan, txarragoa da esandakoa, adibidez oporraldietan, osasun zentroen ordutegia murriztea planteatzen dutenean. LABentzat hau onartezina den marra gorria da, populazio osoaren osasun eskubidea murrizten duelako.\nLaburbilduz, Osakidetzaren eskaintza partziala da eta jasotzen duena ez da sinesgarria. Beraz, Lehen Arretaren eredua aldatzeko eta euskal jendartearen beharretara egokitzeko, esparrua indartuz eta kalitatea zein eraginkortasuna hobetuz, benetako jarrera negoziatzailerik ez diogu sumatu Osakidetzari.\nEra berean, komunean ditugun aldarripenetatik haratago, LABek, bere kabuz, honako puntuen gainean konpromisoak eskatzen jarraituko du: pribatizazioekin amaitzeko, aparteko orduak bertan behera uzteko, eta erabiltzaile zein langileen berdintasun eta hizkuntza eskubideak bermatzeko. Honela jakinarazi genion Osakidetzari idatziz pasaden astean.\nNahiz eta Osakidetzak negoziazio egutegi eta metodologia baten beharra aipatu duen eta maiatzaren 27rako beste mahai sektorial bat deitu arren, Osakidetzaren jarrera egokiagoaren esperoan, mobilizazioekin aurrera jarraituko dugu. Momentuz, ostiral honetako greba eguna eta Donostiako manifestazioa mantentzen ditugu, eta mobilizazio berriak aztertuko ditugu.


Nesken osoko jantziak 2014\nEmakume normal bakoitzak dotorea eta erakargarria bilatzen du. Baina azkenaldian, ez diren formatu estandarrak dituzten emakumeek, diseinatzaileek bat-bateko alde bakar batean errepikatzeko arrazoi bakarra izan zuten, modako podioetan "graziazko" gorputz esklusiboak bakarrik zeuden. Zorionez, Alemaniako, Frantziako eta Italiako diseinatzaile askoren bildumetan oraintsuago, neskatilen soineko ereduetarako arreta handiagoa ematen zaie, eta forma bikainak dituzten emakumeak konfiantzaz eta eroso sentitzen dira. Emakumeen jantziaren emakumezkoena eta sexua osagaiak, zalantzarik gabe, soinekoak dira, 2014ko modaren joera nagusiak aztertuko ditugu, neskatilek janzten dituzten soinekoen galderaren erantzuna zehazteko, podiumaren erregina (edo, gutxienez, banan-banan) bereizteko sexu indartsuagoaren ordezkaria).\nDiseinuaren diseinu modernoak ez du itxura erakargarria, itxura erakargarria eta erakargarria iruditzen zaien tekniken arsenal aberatsa. Horretarako, ebaki eta koloreko soluzioen ezaugarriak modu egokian erabili behar dira modelo jakin bakoitzean. Neska osoentzako soinekoak oso ezberdinak dira:\njantzirik gabeko gerrian horizontala ez duen soineko-kaxa, ikusmenaren irudia luzatzen du, eta behar bezala jarrita dauden zirrikituak nabarmentzen ditu formen feminitatea;\nsoineko-tulipa - zintzilikatutako hankak zoriontsu diren zoriontsu diren neska osoentzako modako soineko baten bertsioa, baina ez dute sabelean zentratu nahi;\nZuzeneko soinekoa, maila anitzeko (ziurrenik asimetrikoa) hem. - Neska betetako soineko dotoreen bertsio ezin hobea. Estilo honek ez du soilik figura azpiko aldea azpimarratzen, baizik eta kontrako balantzean.\nIrudiaren gabeziak zuzenki zuzentzeko eta merituak azpimarratzeko, ia aukeratu dituzun estiloetara aplikatzen diren banakako mozketak ere erabil ditzakezu. Hauek, lehenik eta behin, jantziaren lerro bertikalak dituzte: V-formako ebakidurak bazterkeriaren kontrako bularrean, tolestura bertikal txikiak gona behealdean edo moztutako alde batean, mahuka luzean mozketak. Teknika sinple hauek "zirrikitutik" silueta nabarmenki erakartzen dute.\nBeno, azkenik, nahi duzun efektua lortzeko, behar bezala "jipoitu" zure jantziaren kolore-gamarekin. Oso gazte ikusgarriak ikus daitezke soinekoak goiko eta beheko piezen edo koloreko txertatzeen kolore desberdinetako itxuraz. Konbinazio kontraste moduan (adibidez, zuria edo gorria beltza), eta tonu bereko bi tonu jantzi bakarrean bat eginez. Era berean, soineko bat aukeratu dezakezu eredu geometriko abstraktuarekin, marra diagonalekin edo bertikalekin. Ez duzu animaliaren edo lore-inprimaketarik alde egingo (baldin eta bigarrenak ez badira handiak eta aldi berean lodiak edo kolore biziko distiratsuak).\nEderra bilatzeko, neskatilek soinekoak astiro-astiro moldatu behar lirateke, nolanahi ere, egokitzea ezinezkoa denez, arau orokor hau bereziki garrantzitsua da arratsaldean eta koktel jantziri dagokionez, batez ere mehatxuei, delikatuei dagokienez. ehunak - satin, zeta, chiffon. Era uniformean saihestu estiloak gona estuarekin. Askoz ere erakargarria izango da soineko bat zuriz jantzita (beheko solairuan flared) behealdean edo soineko-eskumuturreko bat, gerrian puztuta, behealdean tolesturetan edo aireko geruzetan (zapalduekin) jantzirik.\nKoloreko ezkontza soinekoak 2015\nZapata dotoreak 2014\n2018 arropa kolorea - Pantone bertsioaren kolore modan\n2014ko graduazio egunerako makillaje\nEzkontza sorta 2015\nUrteberri bezpera zure eskuekin\nEmerald soinekoa lurrean\nOffice Fashion - estilo moderno eta modernoa\nBremen egin beharreko gauzak\nJoerak 2015-2016ko neguan\nHaukadalur Geyserren Harana\nNola prestatu barazki-aiztoa multivariate batean?\nAscot-eko errege-lasterketetan inperfektua izan zen\nLanda-gazta eta banana postrea\n"Monopolioa" jokoaren arauak (taula, klasikoa)\nTopiary "Heart" organza - urratsez urrats master class


Armairuaz, LGBT mugimenduan bizirik diren eztabaida eta borroka moldeez, sexu askapenaz, lumafobiaz, korronte erreformista eta erradikalaz, haurren identitatearen eraikuntzaz, espazio bizigarriez... aritu gara Hiruki Larroxa kooperatibako Egoitz A. Albeniz eta Ibai Fresnedorekin. Aitzakia: Hernaniko Udalaren Berdintasun arloak sortutako bekatik eta Berdintasun Kontseiluaren eskariz laster kaleratuko duten Noiz bukatzen da armairua? liburua, herrikideen azken 50 urteetako bizipenak jasotzen dituena. "Armairuak hautsi nahi ditugu, baina barruan dagoena zainduz".\nEzker-eskuin: Egoitz A. Albeniz eta Ibai Fresnedo (argazkiak: Dani Blanco).\nArmairuari buruzko pertzepzio ezberdina dute liburuko solaskideek: errepresio gunea, leku segurua… Armairu asko daude?\nEgoitz A. Albeniz: Gure artean pentsatu izan dugu ea armairuen esperientzia kolektiboa egin daitekeen, eta ezinezkoa litzatekeela ondorioztatu dugu, nahiz eta egitura beraren baitan bizi dugun zapalkuntza partekatzen dugun. Noiz bukatzen da armairua? jarri diogu izenburua liburuari, baina agian galderak izan beharko luke “noiz bukatzen da heterosexualitatea?”, heterosexualitateak sortzen duelako bizi dugun bestetasun eta indarkeria hau guztia. Indarkeria matxistaren fokua beti emakumeengan jarri ordez fokua gizonengan jartzea aldarrikatzen den moduan, LGBTfobiarekin ere berdin egin dezagun: fokua heterosexualitatean jar dezagun, aztertu dezagun zein arazo sortzen dizkien heterosexualitateak egitura horretatik kanpo geratzen diren disidentzia guztiei.\nMoral bikoitz oso potentea ematen da: jendarteak bere buruari arauak ematen dizkio eta gero ulertzen da publikoa ez den esparru horretan, espazio intimoan, beste arau batzuk jarraitu daitezkeela eta nolabait nahi duzuna egin dezakezula zure intimitatean. Horregatik dago armairua, biolentzia ematen delako pribatutik publikorako trantsizio horretan, eta horrek ulertarazi beharko liguke jendarteak bere buruari ematen dizkion arauak oso hertsiak direla, aniztasun guztia barne hartzen ez dutenak.\nIbai Fresnedo: Praktika homofoboa den bezala pertsona bat seinalatu eta maritxua dela esatea, autokritika ere egin nahiko nuke: sexu askapenaren borrokan LGBT pertsonen ikusgaitasunak sortzen digun grinagatik, batzuetan nolabaiteko presioa eragiten diogu armairuan jarraitzen duenari, atera dadin, eta hori ere bada indarkeria. Oso prozesu pertsonal eta intimoak direnak ezin ditugu behartu. Ikusgaitasunak elkarzaintzarako sare potenteak behar ditu oinarrian, baita autodefentsarako pedagogia sakona ere. Alegia, armairuak hautsi nahi ditugu, bai, baina “barruan” dagoena zainduz.\nHain da prozesu pertsonala, ezen batzuentzat babesa da armairua eta beste batzuentzat kartzela. Kontzeptu bera zeinen modu kontrajarrian bizi daitekeen.\nFresnedo: Esango nuke gehiago dela kartzelaren eta babeslekuaren arteko continuum bat, gure errealitatea multidimentsionala delako; esparru ugaritan ditugu harremanak eta esparru batzuetan kartzela senti dezakeguna beste batean babesleku da, eta hirugarren esparru batean zuzenean ez dago armairurik eta modu askean aurkezten dugu gure burua. Prozesu konplexuak dira eta denak zilegiak.\nAlbeniz: Eta armairuan sartu-irten horretan ibili daitezkeen pertsonak daude, baina beste jende batek, duen itxuragatik, duen adierazkortasunagatik, duen maskulinitate edo feminitateagatik, ezin du hori egin, ezin du disimulatu eta beti dago kanpoan, uneoro bizi du seinalatze eta indarkeria bat. Horrek gogoetara garamatza, ea ez ote dugun armairua eztandarazi behar, nahiz eta aurretik ikusgaitasunaz esandakoarekin kontraesanean egon daitekeen.\nFresnedo: Aldi berean, armairuak arma politiko ere badira, zure desira, zure armairua beste norbaitekin partekatzeak eragin bat sortzen duelako; “ez nekien maritxua zinenik” esango dizute, baina “nik ere ez nekien zu heteroa zinenik”. Joko hori ematen du armairuak eta nire kasuan batzuetan hautu politikoa izan da eremu jakin batean informazio hori ez partekatzea, heteroarauari maskara kentzeko beste modu bat izan daiteke-eta.\nAlbeniz: Armairuan geratzera edo ateratzera bultzatzen zaituzten arrazoiak arrazoi, interesgarria da ikustea behin ateratzen zarenean, duzun identitatearen arabera saritua edo zapaldua izango zarela, heteroarauak berak pribilejiatzen dituelako armairutik atera eta heteroarauaren praktiketara makurtzen direnak. Identitate disidenteak pixkanaka asimilatzen doa sistema: ez ditu hirukotean bizi diren emakume bizardunak nahi, familia bat osatzen duen bikote lesbiana eredugarria nahi du, klase ertainekoa eta zarata gutxi aterako duena.\nEgoitz A. Albeniz: "Jende batek, duen itxuragatik, duen maskulinitate edo feminitateagatik, ezin du disimulatu eta beti dago armairutik kanpo, uneoro bizi du seinalatze eta indarkeria bat"\nAlegia, izan zaitez LGBT, baina “gure erara”. Besteek ematen digute gure identitatea definitzeko zilegitasuna?\nAlbeniz: Zilegitasuna soziala da, baina zilegitasun sozial hori sistemak berak ematen dituen parametro eta irizpideetatik eratortzen da, arlo politiko, instituzional eta legalak ere definitzen duelako zer den zilegi eta zer ez (erditu den aita batek kontatu du berriki, adibidez, juridikoki ez dagoela aurreikusita halako egoerarik).\nTolerantzia, normalizazioa eta integrazioa bezalako hitzak erabiltzen ditugu, baina tolerantzia boteretik eraikitzen da, eta zilegitasuna berdin: batzuek baino ezin dizute zilegitasuna eman, arauaren barruan daudenek.\nHain juxtu, gaur egun berdintasuna eta aniztasuna moduko kontzeptuak politikoki zuzenak dira, baina diskriminazioak eta zapalkuntzak beste forma bat hartu dute?\nFresnedo: Aipaturiko normalizazio, tolerantzia eta integrazio kontzeptuen bueltan sortu da politikoki zuzenaren diskurtsoa eta diskurtso horretatik instituzioek dominak jartzen dizkiote beren buruari, gizartea aurrerakoia dela eta eskubide markoan eskubideak gehitzen ari garela azpimarratuz. Baina indarkeria sinboliko eta estrukturalak hor jarraitzen du, eta ezkondu edo seme-alabak izan ditzakegulako ez du esan nahi LGBTfobia jasaten ez dugunik. Beste forma bat hartu du, baina ardi-larruz estalitako otsoak hor dirau.\nAlbeniz: Ez dut gustuko esatea historiako une honetan okerrago edo hobeto gaudenik, baizik eta testuingurua eta prozesu historikoa aldatu dela eta LGBTfobia beste era batera ematen dela. Gaur egun politikoki ez dela zuzena LGBTfobia? Eskerrak! Baina azpian dagoen egitura osoak eragiten duen indarkeria desagerraraztea ez dugu lortu.\nFresnedo: LGBTfobia kontzeptuak berak sexu edo genero disidenteak diren horiengan baino ez du jartzen fokua, eta sigla horietatik harago begiratzea falta zaigu, heteroarauak denoi eragiten digulako, arau horietatik kanpo dagoen orori, tartean emakume heterosexualei, esaterako.\nHeteroarauak denoi eragiten digu, baina batzuei besteei baino gehiago, ezta? Intersekzionalitatea kontuan hartzen badugu, profil batzuek besteek baino zapalkuntza handiagoa jasaten dute.\nAlbeniz: Intersekzionalitatea edozein prozesutan aintzat hartzea behar-beharrezkoa dela uste dugu Hiruki Larroxan, gure eguneroko bizipenak aztertzetik hasita. Ikuspegi intersekzional batetik lan eginda lortzen da norberak bere zilborrari begiratzeari uztea, ulertzea gure artean indarkeria-bizipenak elkarlotuta daudela eta zuzenean gure borrokari lotuta ez dauden beste kolektibo, militantzia eta elkarteekin zeharka gurutzatuta gaudela, modu batera edo bestera. Interesgarria da ikustea gaitasun bat sortzen ari dela elkar topatzeko, elkarrekin lan egiteko eta norberaren lekua aurkitzeko zapalkuntza eta erresistentzia harreman horren barruan.\nOso orokortuta dagoen fobia da lumafobia, baita LGBT kolektiboaren barruan ere.\nAlbeniz: 2008tik aurrera mugimendu transfeministak azaleratuko du batez ere LGBT borroka ere badela feminismoaren borroka, eta lumafobia zehazki patriarkatuaren eta matxismoaren isla argia da. Maritxuen artean ere badago misoginiarekin lotzen dugun fenomeno hau: femeninotasunera gerturatzen den oro da zerbait mespretxagarria, edo ez desiragarria, edo pasiboa. Bada, maritxu izateak balio behar luke birplanteatzeko nola konfiguratzen den gure desira, zer nolako gizartea dugun, zergatik ibili behar izan dugun jipoiak jasotzen… eta gutxienez guk ez genuke birproduzitu behar. Baina gure artean gero eta misoginia handiagoa eta gero eta gorputz normatiboago eta maskulinoagoak ikusten ditugu. Hori da bilatzen genuena? Zapalduak izan ostean, nerabezaroan sufritu ostean, jendarteko matxismoa birproduzitzen jarraitu nahi dugu, gizon izatearen arautik ateratzen denaren kontra?\nDikotomia interesgarria planteatzen duzue liburuan, LGBT borrokaren barruan: korronte erreformista –heterosexualek dituzten eskubide berak lortzeko borroka– vs korronte erradikala –erregimen heterosexuala iraultzea helburu–.\nAlbeniz: Korronte erradikala da bidea, baina bitartean bizi egin behar dugu eta eskubideak arautzea behar dugu ez gaitzaten zapaldu. Nik ez dut ezkontza nahi instituzio bezala, baina desagertzen ez den bitartean ez dut nahi jendeak hutsune legalak izatea, ezkontzeko eskubiderik ez duelako.\nFresnedo: Hain juxtu, ikuspegi erradikala ez da eskubide markoarekin kontrajarria, beti egingo duelako eskubideen alde, kontua da ikuspegi erreformistak kokatzen duela eskubide markoa heteroarauaren baitan eta ez oinarrizko giza eskubideen markoan. Erreformismoak planteatzen du heteroarautik at kokatzen direnak heteroarauan sartzea, horretarako mekanismo legal, sozial, juridikoak martxan jartzea. Ikuspegi asimilatzailea da eta izan dituen bi borroka ezagun dira ezkontzeko eta seme-alabak izateko eskubideak, baina korronte erradikalak erroetan jartzen du arreta, oinarrizko eskubideen alde egin behar dela azpimarratuz: etxebizitza, osasuna, hezkuntza…\nEuskal Herrian tentsio oso markatua dago bi ikuspegi horien artean; laburbilduz, ikuspegi erradikala dugunok sexu berekoen arteko ezkontza babestu genuen, baina erreformistek ez dute borrokatuko gizarte ez bitar baten alde, ez dute bat egingo gure borrokekin.\nIkuspegi erradikala defendatzen duzuen heinean, nola hartzen duzue entzun behar izatea aniztasunaren borrokek klase borrokari kalte egiten diotela?\nFresnedo: Kritika suntsitzaileak jaso ditugu azken urteetan, inter-klasistak garela, liberalak… eta guk dioguna da LGBT borroka baino, sexu askapena dela gure borroka eta askapen prozesu horren baitan paraleloki askapen guztiak defendatzen ditugula, guztiek dutelako jomuga bera. Gainera, LGBT borroka beti izan da klase ikuspegia izan duen mugimendua, juxtuki borroka horretan lerrokatu diren subjektu eta gorputzak izan direlako prekarizatuenak, marjinatuenak eta bazterrekoak, hasiera-hasieratik. Mugimendu antolatu ezkertiar eta iraultzailea den heinean, diskurtso marxista, leninista, komunista eta anarkistaren bueltan aritu da beti. Kontrako argudioa erabiltzen dutenak borroken arteko mailaketa egiten ari dira, eztabaida polarizatzen eta batez ere pribilejioetatik hitz egiten. Nekagarriena da ez dela auzi berria, ziklikoa baizik, bukle antzua.\nAlbeniz: Kritikak nondik datozen ulertu dezaket, beste borrokak bezala LGBT borroka ere zuritzen dabilelako kapitalismoa (kapitalismo arrosaren bidez), baina esatea queer mugimendua ari dela langile klasea desmobilizatzen ez da egia. Izatekotan, LGBT mugimendutik seinalatzen duguna da klase borrokan dauden hutsuneak sexu askapenari (eta matxismoari) dagokionean, eta autokritika egiteko balio beharko lieke. Denok dugu zer ikasia elkarrengandik eta horregatik hobe da nire borroka zure bizipenen kontra planteatu ordez elkarguneak topatu eta modu eraikitzailean aritzea, zeren eta nik ere esan dezaket haien borrokan denak zisgizonak, zuriak eta klase ertainekoak direla.\nFresnedo: Kontua da identitate borrokak kritikatzen dituztela, baina egiten dituzten kritikak gehiago dagozkie instituzioetan garatzen dituzten identitate politikei: erakundeetan LGBT politikak sortzen ari dira, “single issue” edo gai bakar gisa lantzen dituztenak, planteamendu kapitalista batetik, ez direlako politika intersekzionalak eta liberalismoan oinarritutako politikak zuritzeko estrategia delako.\nKapitalismo arrosa bide berean doa: gure borrokaren aldarrikapenak instrumentalizatu eta interes kapitalista eta komertzialen alde egiten dute. Bilbao Bizkaia Pride da horren adibide argia. Gainera, kapitalismo arrosak interesatzen zaion profil jakin baten oinarri ekonomikoa hartu (gizon homosexual zuri burgesa) eta industria espezifikoa sortu du horren bueltan, baina hori ez da LGBT komunitatearen isla.\nMedeak mugimendu transfeministaren sorreraz hitz egiten da liburuan: aldarrikatu zuten emakume biologikoa ez, heteropartriarkatuaren aurka dauden gorputzak behar dutela izan subjektu politikoa. Espainian egosten ari diren Trans Legeak eztabaida bera mahaigaineratu du berriz ere.\nAlbeniz: Eztabaida antzua eta artifizialki inportatua dela iruditzen zait, hamabost urtetan ez dugulako eztabaida hori hemen ikusi, bat-batean adieraztea emakumeen subjektutasuna lapurtuko dutela emakume transexualek. Gorputzak ez du zure generoa egiten, aspaldi gainditutako eztabaida da.\nFresnedo: Medeak taldeak bere planteamendua egin zuenean ere, ahizpatasunak eta erresistentziak izan zituen feminismoaren baitan, baina eztabaidak eztabaida elkarbizitzarako eta iritzi-trukerako prestutasuna ikusi izan dut beti. Orain sortu den polarizazioa eta toxizitatea Estatutik etorri dela iruditzen zait. Hiruki Larroxan gaur egungo testuinguruan ez dugu gure burua feminismoaren subjektutzat hartzen, baina transfeminismoan kokatzen gara, uste dugulako feminismoaren subjektu politikoa zabaltzea dela interesgarriena, ez dela esentzian oinarritu behar, posizionamendu politiko batean baizik. Eta gure posizionamendu politikoa argia da: heteroaraua suntsitu nahi dugu.\nIbai Fresnedo: "Haurrak garelarik, irainetatik hasten gara ulertzen zer den ez bakarrik era bateko edo besteko desira, baita heteroaraua bera ere. Arautik at etiketatzen gaituzte hasieratik eta etiketa horretatik abiatuta garatu behar dugu gure sexualitatea"\nLiburuan ikusten da heterosexuala ez den haurrak, nahiz eta batzuetan oraindik hori oso ongi ez jakin, bere identitatea osatzen ari delarik sarri identitate horrekiko iraina eta mespretxua jasotzen duela besteengandik hasieratik. Nola eragiten du horrek norbere identitatearen eraikuntzan?\nFresnedo: Normalean lehenengo datoz muga eta araua, eta ondoren eraikitzen gara gu, eta mugek eta arauek biolentzia dakarte, beraz biolentziatik sortzen gara. Irainetatik hasten gara ulertzen zer den ez bakarrik era bateko edo besteko desira, baita heteroaraua bera ere. Egunero ikusten dugu eskoletan: genero adierazpen jakin bat duen neska-mutilak irain homofoboa jasoko du, jakin aurretik homosexualitatea zer den ere. Ez dugu gure sexualitatea nola garatu aukeratzerik, arautik at etiketatzen gaituztelako hasieratik eta etiketa horretatik abiatuta garatu behar dugulako gure sexualitatea.\nAlbeniz: Eta kontuan hartu behar da oso pertsona gazteak direla eta oso azkar ikasi behar dituztela estrategiak biziraun ahal izateko.\nBestalde, gehienbat zigortzen dena genero disidentzia da, ez hainbeste desiraren orientazioa. Marikoia deitzen dizutenean ez dira esaten ari sexu harremanak dituzula beste mutil batekin, zure genero adierazpena femeninoa dela baizik, eta femeninoa izatea da ahula, koldarra eta patriarkatuaren ordena sinbolikoan bigarren mailakoa izatea, berriz ere misoginia eta matxismoa daude atzean. Harreman parekide eta osasuntsuak lantzeak funtsezkoa izan beharko luke hezkuntzan.\nKolektiboaren babesleku diren espazio fisikoen garrantzia azpimarratzen da liburuan, “espazio bizigarriak” norbera den bezala adierazteko. Ala ghetto bihurtzeko arriskua dute?\nAlbeniz: Ghettoei kritika egiten dienak ez dio bere buruari galdetu ea zergatik sortu behar izan duen espazio horrek; agian erantzuna da zure herria ez dela uste zenuen bezain irekia eta horrelako gune bat beharrezkoa dela. Jakina dela inportantea espazio propioak izatea, hirien egituran, aisialdi ereduan, jendartean… oraindik ere heteroaraua nagusitzen delako.\nFresnedo: Gizarte honetan, bizimodu hetero bat izan dezagun eta arauan sar gaitezen asimilazio prozesu bat jartzen da martxan; horrek nahitaez eramaten gaitu ghettoak sortzera, garena libreki garatu ahal izateko espazioak behar baititugu. Baina aldi berean, zentralitatea duten espazioak, espazio heterosexualak, iraultzea izan behar da gure helburua, espazio askatzaileetan garatzen ditugun praktikak zentrora ekartzeko kapaz izan behar dugu. Bi espazioak dira inportanteak, beti zure ghettoan bazaude ez duzulako ezer eraldatuko.\nAlbeniz: Eta espazio propio horiek ere eragiten dute beste espazio hegemonikoetan: Hernanin Karbonera gunea inportantea izan zen herria marikonizatzeko eta bollerizatzeko, bertako praktika askatzaileak abiapuntu izan zirelako beste espazioetan ere hainbat gauza egin ahal izateko.\nKanal hauetan artxibatua: LGBTI | Diskriminazioa | Langile borroka | Hernani | Transexualitatea | Haurtzaroa | LGBTIfobiaren aurkako nazioarteko eguna


Gure Irratia | Sorkuntzen merkatua Azkainen igandean\nSorkuntzen merkatua Azkainen igandean\nEdozein galderentzat deitzen ahal duzue : 06.84.01.67.02 telefono zenbakira.\nKrea’Merkatua antolatzen du Ascain Animations elkarteak igande honetan. Plazako atherbean iraganen da goizeko 10 etarik arratsaldeko 6ak arte.\nSorkuntzari lehentasuna eman nahi dio ekimenak. Murielle Leizagoien Azkaingo hautetsia eta elkarteko kidearekin elekatu da Kriztof Arotzarena.


Laudioko Antzokia egiteko finantziazinoa sendotu dabe erakundeek - bizkaie.biz\nLaudioko Antzokia egiteko finantziazinoa sendotu dabe erakundeek\nBizkaie! 2022-06-17 10:04 Kulturea\nAurreikuspenen arabera, obrak aurten bertan hasiko dira.\nAnder Añibarro, Ramiro González eta Bingen Zupiria, Laudion (argazkia: Irekia) | Ikusi handiago | Argazki originala\nLaudioko herriarentzat eta Aiaraldeko eskualde osoarentzat proiektu estrategikoa da Antzokia, alor kulturalean baina baita ekonomikoan eta sozialean be. Behin asmo nagusiak zehaztuta eta obrea egiteko epeak aurreikusita, finantziazinoa izan da Laudioko Udalaren ardura nagusietako bat, baina, Arabako Foru Aldundiaren eta Eusko Jaurlaritzearen babesari esker, horretan be aurrerapauso nabarmena egon da.\nMartian, Jaurlaritzeak 1,5 miloe euro agindu zituan Laudioko Antzokia finantzietako: miloe bat Arabako Foru Aldundiak ipinita eta Jaurlaritzeak beste 500.000. Orain, Foru Aldundiak beste miloe bat ipiniko dau. Hortaz, 2,5 miloe horreekaz, gitxi gorabehera diru guztiaren erdia ziurtatuta dauka Udalak Foru Aldundiaren eta Jaurlaritzearen bidez.\nArabako Foru Aldundia nabarmen inplikau da Laudiori eta Aiaralde osoari zerbitzua emongo deutsan azpiegitura horren eraikuntzan, adierazo dau Ramiro González diputadu nagusiak. Biztanleei jagokenez, Arabako bigarren udalerria da Laudio, eta halako azpiegiturak izan behar dituala uste dau diputaduak.\nEusko Jaurlaritzearen partetik, Aiaraldeko Lehentasunezko Jarduketa-eremuan sartu dituan 33 proiektuetako bat da Antzokia, eta hiru helburu nagusi ditu: batetik, sormena eta sorkuntzea bultzatzea; bigarrenik, gizarte eta kultura egiturea sustatzea; eta, hirugarrenik, udalerrian eta Araba osoan erreferentea izatea. Bingen Zupiria Kultura sailburua Laudion egon da horren guztiaren barri emoten.\nLaudioko alkate Ander Añibarroren esanetan, erakundeen arteko lankidetzearen adibide garbia da, eta lanean jarraituko dogu beste finantzaketa-iturri batzuk erakarteko, Europakoak batez be. Beste erakunde publiko batzuen inplikazinoari esker, Laudioko Udalak diru gehiago izango dau eskura herriak dituan beharrizan guztiei erantzuteko.\nAñibarrok aurreratu dauenez, aurten bertan hasiko dira Antzokia eregiteko obrak eta urte bi ingurukoak izango dira. Beraz, inaugurazinoa 2024aren amaiera aldean egitea da asmoa. Oso albiste ona da iragarri ahal izatea, hogei urte baino gehiago pasau ondoren, edozein bizilagunek proiektu hau, orain bai, gauzatu egingo dala ikusi ahal izango dauela.\nMarka edo izen zehatzagoa ipintea pentsetan dabiz, Antzokia kontzeptua txikiegi geratzen dalakoan. Antzoki hutsa izateko baino gehiagorako dago pentsauta, Laudiorako gune estrategiko izateko, kulturearen, enpresen, gizarte eragileen eta erakundeen zerbitzura, azaldu dau alkateak. LEKU da esku artean darabilen izenetako bat (hau da, Laudio Ekintza eta Kultur Unea).


E-mailak, sms-ak, twitter, watxap… egungo idatzizko komunikazioaren adibideak dira. Telefonoaren eta ordenagailuaren bidez jartzen gara harremanean. Mendeetan zehar gure izaeraren ispilu izan den idazkera abiada bizian ari da desagertzen. Eskutitzak idaztean nor ginen eta nolakoak ginen erakusten duten testigantzak dira. Baina inork idazten al du eskutitzik egun?\nAnnie Vought artistak oso present izan du hausnarketa hori ¨Paper cut letters¨ proiektuan. Eskuz idatzitako kartak tamaina handian kopiatu, eta, garai batean eskutitzak idazteko izaten genuen pazientzia berarekin, kuterra hartuta idatziak moztu eta eskulturak sortu ditu eskuizkribuekin. Zer pentsatua ematen duen sorkuntza-lan zehatz, sinple eta liluragarria, ezbairik gabe.\nTHE BALDE 67 OSOA JEITSI. IKUSI FLASHA


Zure hizkuntza, zure erabakia | MSB\nProbak egiteko proposamenak:\n2. Txapelketa egiteko lau ikasleko taldeak osatuko ditugu. Talde bakoitzari, zoriz, zenbaki bat egokituko zaio (hori izanen da lehian sartzeko hurrenkera). Lehenengo hiru taldeak hasiko dira jokatzen eta gainerakoak epaileak edo ikusleak izanen dira. Txandaka, talde guztiek parte hartuko dute.\n3. Jokoaren hasieran gela osoak 9 puntu besterik ez du izanen, eta hasiko diren lehenengo 3 taldeei 3na puntu emanen zaizkie. Lehiaketaren helburua jokoaren bukaeran gelak puntu gehiago izatea da.\n4. Talde bakoitzak 6 proba (6 txartel) egin beharko ditu. Taldekide guztiek gutxienez behin parte hartu beharko dute.\n5. Epaileen/ikusleen lana proba ongi egina dagoen ala ez esatea izanen da. Epaileek bozketa bidez erabakiko dute lana nola egin den:\n6. Talde bakoitzak laguntza eskatzeko bi aukera izanen ditu, baldin eta probaren bat egin nahi ez badu. Laguntza beste talde batekoek edo epaileek eman dezakete, edonork. (Laguntza eskatuta, inork lagundu nahi ez badio, taldeak 2 puntu galduko ditu. Norbaitek laguntza ematen badio, eta epaileen ustez proba ongi egin badu, taldeak 2 puntu eskuratuko ditu; gaizki egin badu, ordea, taldeak puntu bat galduko du.)\n7. Talde bat punturik gabe geratzen bada 6 probak egin baino lehen, lekua hurrengo taldeari utziko dio eta epaile izatera pasatuko da. Lehiaketan sartuko den taldeak hiru puntu izanen ditu.\n8. Talde batek dagozkion 6 probak bukatzen dituenean hurrengo taldeari emanen dio txanda. Aurreko taldeak eskuratutako puntuekin hasiko da talde sartu berria.\nLehiaketa bat-batean egin behar da, alegia, prestatzeko denbora tarterik eman gabe. Behar izanez gero, ados jartzeko segundo batzuk eman.\nTalde osoaren (gela) eta talde txiki bakoitzaren puntuazioak arbelean apuntatuko dira.\nTxapelketa amaitu ondorengo hausnarketarako galderak: nola sentitu diren, zergatik egin duten edo ez duten egin eskatutako proba, zer sentitu duten laguntza jaso dutenean… Hausnarketak balioko du ikusteko egin dituzten zenbait gauza ez dituztela egin haiek nahi zutelako, ikaskideen presioagatik baizik: lotsagatik, beldurrez besteen iritziaren aurrean, gaizki hitz egiteko beldurrez eta abar.\nHausnarketa lasai bideratzea garrantzitsua da ikasleak nahi duen hizkuntza hautatzeko duen aukera urriaz jabetzeko. Beraz, euskararen erabilerari buruz hausnartu eta taldeak norbanakoarengan duen eragina aztertuko dugu.\nEpaileek bozkatzeko txartelak.\nBeste aukera bat. Euskararen erabilerarekin lotutako esaldi bat aukeratu, esaterako:\n“Hizkuntza xaboiaren alderantzizkoa da: zenbat eta gehiago erabili xaboia, orduan eta urrituago eta xahutuago; hitzak, ordea, alderantziz, zenbat eta erabiliago orduan eta aberatsago”\nHitz bakoitzarekin txartel bat egin, poltsa batean sartu nahasita. Ikasleek ongi egiten duten proba bakoitzeko bat atera. Bukaeran denon artean ordenatu eta saiatu testua osatzen. Jokoaren helburua denon artean esaldia osatzea izan daiteke, punturik eman gabe.\nOinarrizko informazioa ondorengo liburutik atera da:\nJOAN i MARÍ, Bernat: Hizkuntza jarrerak lantzen, Eusko Jaurlaritza, Euskara Zerbitzua, Vitoria-Gasteiz, 2006 (Ikus Ulibarri Programa, 15. zenbakia)\nKategoria Hiztuna (gaztea), Ingurune hurbila (taldea), etiketak erabilera, hiztuna, ingurunea, taldea by Egileak. Gorde lotura.


Euskal herri izenak erabiliko ditu Nafarroako Gobernuak, zuzenean ofizial egin ez arren | Berria.eus\nGizartea Euskal herri izenak erabiliko ditu Nafarroako Gobernuak, zuzenean ofizial egin ez arren\nEuskara. Nafarroako herri izenak\nEuskal herri izenak erabiliko ditu Nafarroako Gobernuak, zuzenean ofizial egin ez arren\nIzenen erabileraz dekretu bat egiten ari da gobernua: euskarazko argitalpenetan euskal izenak erabiliko ditu. Udalen esku egongo da euskarazkoa ofiziala izatea\n2017-04-21 / Garikoitz Goikoetxea\nUdalerri gehiagoren euskal izenak ofizial bihurtzeko urratsik ez du egingo Nafarroako Gobernuak, baina horien erabilera «normalizatzeko» neurriak hartuko ditu. Dekretu bat prestatzen ari da gobernua, eta, zirriborroaren arabera, Euskaltzaindiaren herri izendegia erabiliko du gobernuak euskarazko jardunean, nahiz herri horien izen ofiziala erdarazkoa soilik izan. Euskal izena oraindik ofizial egin gabe duten herrien kasuan, udal bakoitzaren gain geratuko da zer egin: gehiengoz erabakitzen badute Euskaltzaindiaren proposamena onartzea, gobernuari eskatu beharko diote aldaketa, eta onartu egingo diete.\nEuskarazko izendegiarekin lotutakoak izan dira Nafarroako aldaketa politikoak ekarritako berritasun batzuk; esate baterako, Nafarroa sarrerako errepide seinaleak euskaraz ere jartzen hasi dira —gaztelaniaz, ingelesez, frantsesez, italieraz eta alemanez zeuden, eta euskaraz ez denak—, eta Iruñeko sarrera-irteeretan ere euskarazko izenak jarri dituzte. Ofizialtzat jota daudenak, betiere.\nKontua da Nafarroako 50 udalerrik baino gehiagok ez dutela ofizial egin euskarazko izena —batzuetan, erdarazkoa eta euskarazkoa bat datoz—. Bost udalerritik ia bat daude euskarazko izena ofizial egin gabe; horiei gehitu behar zaizkie udalerri izan gabe egoera berean dauden entitateak.\nEH Bildu, ofizialtasun eske\nHerri izendegiaren gaia eztabaidagai izan zuten orain bi hilabete Nafarroako Parlamentuan. Mozio bat aurkeztu zuen EH Bilduk, gobernuari eskatzeko erabaki ditzala Nafarroako herrien izen ofizialak, «Euskaltzaindiaren irizpena jarraituz». Koalizioak ohartarazi du Euskararen Legeak gobernuaren gain uzten duela herrien izen ofizialak zehaztea. Hau dio: «Nafarroako Gobernuak, Euskaltzaindiaren aldez aurreko txostena kontuan izanik, foru komunitateko toponimoak eta lurralde, herri eta herriarteko bideen izen ofizialak erabakiko ditu». Izenei dagokienez, baldintza bat du legeak: eremu euskaldunean, euskarazkoa izatea izen ofiziala, zer eta gaztelaniazko beste bat ez dagoen; eremu mistoan eta ez-euskaldunean, «gaur egungoa» izatea ofiziala, non eta ez dagoen euskarazko izen «desberdin, jatorrizko eta tradizional» bat —kasu horretan, bi izenak erabiliko lituzkete—.\nKontua da Nafarroako Gobernuak eremu euskaldunean soilik ezarri zituela herri izenak, 1989ko dekretu baten bidez; haren ostean, Iruñeko, Lizarrako eta Garesko herri izenak ere arautu zituen, 1991n. Hori osatzeko, herri guztietan berdin egiteko eskatu du EH Bilduk: erabaki dezala gobernuak herri guztietako izen ofiziala, gainontzean erdarazkoa soilik erabiltzen dutelako. Errepide seinale eta mapak jarri zituen adibide Dabid Anaut parlamentariak.\nAhal Dugu-k eta Ezkerrak babestu zuten EH Bilduren eskaria, baina ez zuten aurrera atera, Geroa Baik abstentziora jo zuelako.\nGeroa Bai, udalei begira\nDesadostasuna dute. EH Bilduk Euskararen Legea hartu du argudio, argi baitio gobernuarena dela izen ofizialak zehazteko ardura; hala egin zuen eremu euskaldunean eta Iruñean. Kontua da harrezkero UPNren gobernuek ez dutela ekimenik izan euskarazko izenak ofizial egiteko. Herri batzuen izen ofiziala ele bitan jarri dute azken urteetan, baina beti izan da udalek propio eskatu dutelako, Euskaltzaindiaren txostena eskuan. 2013an, esaterako, Atetz eta Leatxe jo zituzten ofizialtzat, eta, 2015ean, Eguesibar.\nBide horrekin jarraitzearen aldekoa da Geroa Bai: udalek eskatzen dutenean aldatzea izen ofiziala. Beste arau bat hartu du argudio: Nafarroako Toki Administrazioaren Legea. Hala dio: «Udalerrien izenak aldatzeko, udalek hartutako erabakia beharko da». Eztabaida hor dago bi koalizioen artean: euskal izena ofizial bihurtzea izen aldaketa bat ote den edo ez. Nolanahi ere, oinarrian badago arrazoibide politikoago bat ere, Koldo Martinez Geroa Baiko bozeramaileak parlamentuko eztabaidan zeharka aitortu zuenez: «Inork ez dezala esan ahal izan inposatu egin nahi dugula». Alegia, gobernua orain hasiko balitz falta diren herrien euskal izenak ofizial egiten, «inposizioaren» bandera astintzen hasiko litzatekeela oposizioa, ikusita zer jarrera duten euskarari buruzko gaiekin.\nIzatez, oposizioko hiru indarrek eman zioten aurkako botoa EH Bilduren mozioari. UPNk dudan jarri zuen Euskaltzaindiak proposatutako izenen egokitasuna, azterketak «gabezia larriak» dituelakoan; PSNk udalen autonomia aldarrikatu zuen, eta «erabilerarik ez duten itzulpenak» ofizial egitearen kontra jo zuen; PPren esanetan, berriz, Nafarroa «Euskal Herrira anexionatzea» beste helbururik ez zuen mozio horrek.\nTestuinguru horretan iritsi da gobernuaren proposamena. Geroa Baik agertutako jarreraren bidetik, ez ditu falta diren euskal izenak ofizial egingo, baizik eta bide horri ekitea udalen gain utzi du. Aldaketarik ez da izango, hortaz. Nobedade batzuk badira gobernuari berari dagokionez, euskarazko jardunean euskal izenak erabiltzea onartuko baitu, nahiz eta izenak ofizialak ez izan. Beste diferentzia eremu ez-euskaldunean izango da. Euskarazko izena ofiziala duten herrietan, zeharbide bat hartu zuen UPNren gobernuak 2006an: soilik euskal izena herriko sarrera-irteeretan erabiltzea, eta gainerakoetan erdarazko izena bakarrik baliatzea —argazkian, adibidez, Ziraukiko irteera iragartzeko kartelean soil-soilik erdarazko izena dago, nahiz eta Zirauki izena ere ofiziala den—. Dekretua onartzearekin, ele bitan egon beharko du seinale horrek.\nEUSKAL HERRI IZENAK


euskara – Infocom | Page 3\nEkintza extrakurrikularrak, Ikasketak, NO USAR (Noticias)\tInfocom Editore Taldea ∿ 25 de azaroa de 2009\nHorrela badirudi ere, Euskal Kultur Mintegiaren sorrera ez da bat-batekoa izan. Iazko udaberrian kokatuko genuke ibilaldi honen hasiera. Ikasle batzuk, irakasleren baten laguntzarekin Korrikan parte hartzea erabaki genuen eta Unibertsitateak kilometro bat erosi zuen. Arrakastaren zapore gozoa dastatu genuen martxoko gau hartan, tipi-tapa. Pozik geunden, euskararen aldeko ikurra ikutu baikenuen. Hala ere, jakin bagenekien bizitzako…


2021-11-05 - Bidasoko Hitza : Bidasoko Hitza\n"Euskararen erabilera handitzeko" asmoz, askotariko jolasak haurrentzat\nHaurrak Parkean izeneko egitasmoa abiatu du udalak. Askotariko jolasak antolatu dituzte datozen asteotarako, hiriko parke eta plazetan.\nJaizkibelgo ehiza postuen inguruko txosten teknikoa osatzeko galdegin du Eguzkik\nHondarribiko, Pasaiako eta Lezoko udalei luzatu die eskaera Eguzkik; ehiza postuak "zabaldu" direla eta horien gaineko kontrol "zorrotzik" ez dagoela uste du talde ekologistak.\nJaizkibelgo hainbat ehiza postu, itxita, babestutako espezieak hil izanagatik\nIrungo Udal Kontserbatorioa aitortu dute\nZerbitzu-karta berritu izana egiaztatzen duen titulua eman dio Q-Epea Bikaintasunaren Euskal Erakunde Publikoen Sareak, "bikaintasuna beti xede duelako".\nKosta kalea hobetzeko bigarren saioa egingo dute hilaren 10ean\n"Kosta kalea nola irudikatzen dugun ikusteko diseinu kolaboratiborako tailerra" dela zehaztu du Juan Luis Silanes Mugikortasun zinegotziak.\n[Erreportajea] Garajean geratuko dira, adi\nMirentxin-eko gidariek errepidea utzi dute, euskal presoen senideen eskaerak behera egin baitu. Halere, beharrezkoa denerako ibilgailuak mantenduko dituzte, «borroka hau ez baita amaitu oraindik».\nZesta-puntako Udazken Sariari ekingo diote asteburuan\nIazko etenaldiaren ondotik, haur eta kimu mailako lehiaketa abiatuko dute bihar; finalak urtarrilaren 16an jokatzea aurreikusi dute.\nSare sozialen inguruko gogoeta proposatuko du 'La panadera'-k, etzi\nSare sozialetan hedatutako harreman sexualen inguruko bideo batek Concharen bizitzan duen eragina azaleratuko du 'La panadera' antzezlanak.\nArbes-Palmera Montero eta Belaskoeneako TAO eremu berrien irekiera atzeratu du udalak\nAzken egunetako eguraldi txarragatik ezin izan dituzte eremu berriak margotzeko lanak amaitu. Astelehenean indarrean sartzea aurreikusi zuten: "espero dugu dena prest egotea laster".\nAzaroaren 8tik, TAO gune berriak Arbes-Palmera Monteron eta Belaskoenean\nAPP bidez zenbat bonu geratzen diren jakin ahal izango da\nHiriko kontsumoa pizteko kanpaina bonuari zein denda atxiki zaion kontsultatu ahal izango da, eta bonurik ez badauka, zerrendatik desagertuko da.\n[Erreportajea] ‘Gu Estoniara eta zuek Irunera’, esperientziak partekatzera\nIrungo Pio Baroja institutuko talde bat Vorura joan da hango ikastetxeen antolaketa eta kudeaketa ezagutzera. Aste honetan estoniarrak hirian izan dira, hemengo ikastetxeetan nola lan egiten duten ikustera.\nHondarribiko eskubaloi, futbol eta saskibaloi kirol taldeen asteburuko ordutegiak.


ttipi- ttapa argazkia\nHaurrentzako argazki rallya maiatzaren 18an egin zen\nBerako eskoletan ikasten duten haurrei zuzendutako argazki rallya antolatu du aurten ere Ricardo Baroja Ikastetxeko Gurasoen Elkarteak. Herria hobeto ezagutzeko eta argazki zaletasuna bultzatzeko ekimena maiatzaren 18an, larunbata, egin zen.\nRallya Beran ikasten duten Lehen Hezkuntzako ikasleei zuzendua da (lehen mailakoei izan ezik). Guraso Elkarteak antolatutako ekimen honen helburu nagusia ondo pasatzea bada ere, badira beste helburu batzuk; hala nola, taldetan umeak euren artean antolatzea, guztien iritziak partekatzea, herriko txokoak ezagutzea, argazkigintzarekiko zaletasuna piztea...\nZIENTZIAREN ARRATSALDEA TARDE DE LA CIENCIA\nIaz hain arrakastatsua gertatu zen "Zientziaren arratsaldea"-ri segida eman nahi izan diogu aurten ere, eta "II Zientziaren arratsaldea" antolatu dugu Ricardo Baroja eskolan, maiatzaren 16an. Helburua iazko bera izan da aurten ere; zientzia modu dibertigarrian azaldu eta euskaraz.\n"Zientziaren arratsaldea"-ren argazkiak ikusteko klikatu hemen\n“ GU MARGOLARI” 4 URTEKO GELA\nLau urtekoak, bigarren hiruhilabetean, margolari bihurtu ginen eta gure gelan erakusketa bat prestatu genuen. Hemen duzue argazkiekin eta haurren ahotsekin grabaturiko bideoa. Bideo hau, gure gelako ikasle baten gurasoek egina da. Eskerrik asko!!!\nLa clase de 4 años también hemos cogido los pinceles durante el segundo trimestre y nos hemos convertido en pintores-as. Con todos los trabajos hemos organizado una exposición en clase y hemos recogido todas las imágenes en un video que ha realizado los padres de un alumno. Disfrutad del video!\n“GU MARGOLARI “ PROIEKTUAREN PROZESUA\nGogoratuko duzuenez, duela aste batzuk 5 urtekoen “Gu margolari”proiektuaren berri eman genizuen gune honetan bertan. Orduko horretan, azken emaitza ikusteko aukera izan genuen; umeek egindako margoen erakusketa hain zuzen. Orain proiektuaren prozesua bera erakutsi nahi dizuegu; hasieratik bukaerainoko pausu guztiak zuen begi bistan jarri nahi ditugu; proiektua sortu zuen hasierako ideiatik bukaera eman zion erakusketa egin arte. Espero dugu zuen gustukoa izatea!\nPower point-en aurkezpena jaisteko klikatu hemen\nPara bajar la presentación en power point cliquea aquí\nLIBURU EGUNA 2013 DIA DEL LIBRO 2013\nApirilaren 23an eskolak Liburu Eguna ospatu zuen. Urtero bezala hainbat jarduerez osatu genuen egitaraua. 9:30ean Joserrak eta Amaiak hasiera bikaina eman ondoren, 12:30ak arte luzatu ziren ekintza desberdinak: 5. eta 6. mailakoen irakurtaldiak, 3. Eta 4. mailakoen antzezpenak ingelesaz, dagoeneko urteroko ohitura bihurtu den ikasle handiek txikiei egiten dizkieten ipuin kontaketak... liburuen inguruan egun bikaina pasatu genuen eskola osoak.\nEgunaren argazki galeriak ikusteko klikatu hemen  eta  Liburu egunaren bideoa\nHH- 5 urtekoen proiektu berria\nErakusketan erakutsitako "Leiho magikoa" artelana\n5 urtekoek pintzelak hartu eta margolari bihurtu dira hiruhileko honetan. Zenbait margolariren (Leonardo da Vinci, Paul Klee) margolanak aztertu eta euren interpretazio eta bertsioak egin dituzte. Horretarako, margoketa teknika desberdinak experimentatu dituzte.Baita euren autorretratuak egin, paint programarekin aritu, Ricardo Baroja eskola euren erara margotu ere eta margolan guzti hauekin, erakusketa bat antolatu zuten, aurreko astean, Berako Kultur Etxean. Artistek egin bezala, euren ekoizpena jendeari ezagutaraztea pentsatu zuten hurrengoa eta halaxe egin zuten gure artista txikiek. Baina benetako margo erakusketa izateko, margolanak salgai jarri behar zituzten ere; egindako margolanei ume bakoitzak bere prezioa ezarri eta erosle mordoa izan zuten erakusketa bukatu zenerako! Ez zen ia margolan bakar bat ere saldu gabe gelditu. Erakusketaren berri izateko egin klik ondorengo loturetan.\nErakusketaren bideoa ikusteko egin klik hemen Para ver el vídeo de la exposición cliquea aquí\nErakusketaren argazkiak ikusteko egin klik hemen Para ver imágenes de la exposición cliquea aquí\nIgande goizaldean Korrika ofiziala herritik pasatu aurretik , atzo, ostirala, goizeko 11etan, Korrika Txikia ospatu zen herrian. Bertan, herriko eskoletako ume zein irakaslek, Aspace eta Toki Onako institutukoekin batera herria zeharkatu zuten euskararen aldeko lekukoa elkarri pasaz. Izugarrizko giro ederrean egin zen festa eta asko izan ziren korrika egitera hurbildu ziren helduak ere. Bukaeran, Altzateko plazan, aurtengo koreografia dantzatu zuten zenbait ikasle eta irakaslek.\nKorrika ofizialaren argazkiak\n"Maldivetako arrainak" HH 5 urte\nOrtzegun Gizena 2013\nOlentzero eta Mari Domingi 2012\nZorionak eta urteberri on 2012


100 euroren zozketan parte hartu nahi duzu? Esaguzu nola deitzen diozun gure entitateari eta zorte on! - Ba da beste modu bat | Laboral Kutxa Blog\n100 euro irabazi nahi dituzu? Oso erraz jarriko dizugu. Izena emateko inprimakian zure datuak idatzi eta esan nola deitzen diozun gure entitateari. Hau da, izen korporatiboa edo beste izen bat erabiltzen duzun, eta, zorte pixka batekin, zure izena agertuko da datozen egunetan egingo dugun zozketan.\nCaja Laboraletik LABORAL Kutxara\n2012an, gure historiako mugarri nagusietako bat bizi izan genuen: Caja Laboralak eta Ipar Kutxak bat egiteko prozesuari ekin geniola jakinarazi genuen. Horri esker, lehen euskal kreditu-kooperatiba, Arabako, Bizkaiko, Gipuzkoako eta Nafarroako hirugarren finantza-erakundea eta Espainiako hirugarren kreditu-kooperatiba bihurtu ginen.\nHarrez gero, gure entitateak LABORAL Kutxa du izena. Izen-batura horrek kolore korporatibo berrietan ere izan du isla: Caja Laboral-Euskadiko Kutxaren gorria, Ipar Kutxaren berdea eta, bien arteko nahasketaren ondorioz, alberjinia-kolorea. Hori ez ohiko kolorea gure sektorean, eta, horregatik, banka egiteko dugun modua irudikatzen du.\nHalere, gure entitateari zuk nola deitzen diozun jakin nahi dugu orain. Egungo izena erabiltzen duzu? Aurreko izenetako bat? Ala “Laborala” besterik gabe?\nEsaguzu, idatzi zure datuak eta, zozketa irabazten baduzu, zure izena blogean argitaratu eta zurekin harremanetan jarriko gara zuzenean. Zorte on!\nTags: 100 euro izena zozketak


Euli fiririren festa ne - Leer por leer\nEuli fiririren festa ne.\n«Euli fiririren festa» Aleksandr Afana?sievek berreskuratutako ipuin errusiar baten egokitzapena da. Protagonistek jolas atsegin batean sartzen dituzte irakurleak zenbaki, tamaina, errima, errepikapen eta erritmoei esker, horiek baitira ahozko tradizioaren osagaietako batzuk.\nKolore bizi-bizi ?ia fluoreszenteez? baliatuz, Sergio Morak kreatura xelebreak sortzen ditu, transgresioa, umorea eta adierazgarritasuna dituztenak ezaugarri. Metaketa-ipuina da, jolas fonetikorako gonbita ere badena; irakurtzeko eta kontatzeko ipuina da, orrialdeak pasa ahala indarra irabaziz doana bukaera txundigarrira arte.


Hildako bizidunen itsas bidaia :: Libelista\nHildako bizidunen itsas bidaia\nOscar Víctor Vendrell Corrons\nLekua: uste duguna baino gertuago. Garaia: atzo, gaur, oraintxe bertan, bihar? Zonbiz betetako ontzia. Burutik jota dauden piratak. Ontzia erreskatatzera doan flota sekretua. Eta dantza bat: <>.\nEdad oscura (Oro ... Brown Pierce


Herritarren aurrean maila ematen saiatuko dira | El Diario Vasco\nCosta UrolaHerritarren aurrean maila ematen saiatuko dira\nHerritarren aurrean maila ematen saiatuko dira\nOrioko traineruentzat egun berezia gaurkoa, herritarren aurrean maila ematen saiatuko dira. / ETXEBERRIA\n17.30ean hasiko dira Orioko XXVII. Estropadak, lehendabizi mutilak eta gero neskak\nDV ORIO. Sábado, 8 julio 2017, 09:14\nArraun munduak Orion du gaur hitzordua, arratsaldean ospa-tzen diren bi estropadekin. Lehendabizi, 17:30ean hasita, V. Orio Kanpina Bandera, ACT-ko traineruentzat, eta segidan, emakumeen txanda, baita ere V. Orio Bandera jokoan eta Euskotren Ligako 1. estropada puntuagarria. Nesken kasuan, hamar ontzi izango dira lehian eta lau sailkatuko dira Euskotren Ligarako, gaur eta bihar artean (bihar Donostian), puntu gehien lortzen dituztenak. San Juan eta Hibaika segurutzat jo daitezke, baina beste bi postuetarako borroka izango da: Cabo, Arraun Lagunak, Hernani, Orio... Ea Santi Zabaletaren neskak txartela lortzen duten.\nBaina, esan bezala, aurretik mutilak izango dira lehian, hauek ere erlojupean, minututik minutura. Ez dute erreza izango joan den igandeko garaipena errepikatzea, baina, etxean, herritarren aurrean, ahalegin guztiak behintzat egingo dira.\nGaurko estropadak aparte, asteburu honetan infantil eta kadeteak Banyolas-en dira (56 pertsona), Espainiako arraun mugikorreko txapelketan. ARC-1eko trainerua berriz, gaur Donostiarra Banderan hartuko du parte da eta bihar eguerdian Aritzaleki Banderan.\nEra berean, bai ACT-eko ontzia eta baita ere emakumeak bihar eguerdian Donostiako Banderan izango dira. Ikusi daitekeen bezala, arrauna topera.\nMantendrán las paradas de Sanjuandegi tras la inauguración del nuevo puente «Estaremos al lado de esas 170 familias»